Autoput Beograd-Sarajevo: U Srbiji grade, u BiH čekaju ratifikaciju - Front Slobode\nAutoput Beograd-Sarajevo: U Srbiji grade, u BiH čekaju ratifikaciju\nTreba istaći da je BiH izgubila pune dvije godine zbog unutrašnjih nesuglasica oko trase autoputa, a sada osim ratifikacije sporazuma problem predstavlja i način finansiranja projekta vrijednog oko tri milijarde maraka (1,5 milijardi evra), koji bi prema ranijim najavama na određeni način trebala finansirati Republika Turska.\nOBJAVLJENO: 06.09.19 u 08:56\nUskoro bi trebali početi radovi na povezivanju Beograda i Sarajeva autoputem. U Srbiji počinju građevinski radovi na dijelu autoputa do granice sa Bosnom i Hercegovinom (BIH). Sa druge strane u Bosni i Hercegovini nema naznaka kada će početi sa realizacijom ovog projekta jer se čeka ratifikacija sporazuma između dvije države, ali i dogovor o načinu finansiranja ovog projekta vrijednog oko tri milijarde maraka (1,5 milijardi evra).\nPripremni radovi na dionici autoputa Beograd-Sarajevo na dionici koja prolazi kroz Srbiju od Kuzmina do Sremske Rače gdje je granica sa BiH u dužini od 18 kilometara, su u toku.\nSa druge strane, u BiH nema naznaka kada će početi radovi jer se čeka ratifikacija međudržavnog sporazuma između dvije države o izgradnji autoputa i mosta na Rači.\nSaša Dalipagić, pomoćnik ministra transporta i komunikacija BiH kaže da je radna grupa koju čine predstavnici nekoliko institucija odradila svoj posao i uputila prijedlog nadležnim institucijama i čekaju odgovor kako bi se nastavilo sa daljim procedurama.\n˝Sad mi očekujemo odgovor na taj prijedlog i onda će radne grupe iz BiH i Srbije sjesti i usaglasiti taj sporazum. Nacrt sporazuma koji je nama poslala Srbija nema puno spornih točaka i ja očekujem da će se brzo riješiti pitanje tog sporazuma i da će vrlo brzo doći u Predsjedništvo BiH (Bosne i Hercegovine) i Vijeće ministara i da će se odrediti tada potpisnik sporazuma i da će se sporazum potpisati za dva do tri mjeseca u zavisnosti od tih procedura˝, pojašnjava Dalipagić.\nSa druge strane, ministar saobraćaja i veza Republike Srpske, Neđo Trninić, tvrdi da Savjet ministara BiH, koji je u tehničkom mandatu (jer još uvijek nije formirana vlast u zemlji prim. red.) opstruiše ratifikaciju sporazuma sa Srbijom.\n˝Ne postoje prepreke jer je sporazum usaglašen i on (pomoćnik ministra transporta i komunikacija BiH Saša Dalipagić prim.red.) je već par puta upućivao taj nacrt sporazuma na Savjet ministara kako bi dobio odobrenje da se potpiše sporazum između Srbije i BiH. Međutim, već u nekoliko navrata taj sporazum je povlačen sa dnevnog reda što ne mogu da razumijem˝, naglašava Trninić.\nNacrtom sporazuma između BiH i Srbije se uređuju osnove saradnje za realizaciju projekta povezivanja Beograda i Sarajeva, odnosno izgradnje trase brze autoceste od Sarajeva preko Pala i Višegrada do granice sa Srbijom, te izgradnje autoputa od Sarajeva preko Zenice, Tuzle, Brčkog i Bijeljine do granice na Rači gdje je predvijena izgradnja novog mosta i pripadajućeg graničnog prelaza.\nTreba istaći i da je BiH izgubila pune dvije godine zbog unutrašnjih nesuglasica oko trase autoputa, a sada osim ratifikacije sporazuma problem predstavlja i način finansiranja projekta vrijednog oko tri milijarde maraka (1,5 milijardi evra), koji bi prema ranijim najavama na određeni način trebala finansirati Republika Turska.\n˝Sada preostaje jedino da nam Turska da način finansiranja jer bez toga mi ne možemo dalje. Da li će to finansirati Vlada Turske, da li će to finansirati neka turska banka, da li će finansirati neka turska kompanija na bazi koncesije ili će to biti grant sredstva ili kredit, sve su to neke nedoumice koje nisu riješene˝, pojašnjava pomoćnik ministra transporta i komunikacija BiH Saša Dalipagić.\nNi tu na istom tragu nisu entitetske vlasti u Republici Srpskoj čiji resorni ministar Trninić kaže da nikada nije dobio zvaničnu informaciju da Turska želi da finansira taj projekat.\n˝Turski partner je kod nas u kombinaciji i razgovarali smo sa njima za izgradnju dijela autoputa od Brčkog preko Bijeljine do Rače, a ne da oni finansiraju, nego da turska kompanija pod određenim uslovima, obećali su da će to biti prilično povoljni uslovi, da izgrade, a zauzvrat je Srbija obećala da će nam pomoći finansijski izgradnju od Bijeljine do Rače˝, tvrdi Trninić.\nJedini formalni dokument između Bosne i Hercegovine i Turske koji se odnosi na ovaj projekat jeste Memorandum o razumijevanju u vezi s izgradnjom autoputa Sarajevo - Beograd čime se predviđa dinamika procesa puta koji će prolaziti kroz BiH koji su u maju potpisali predsjednik Republike Turske, Redžep Tajip Erdogan i tadašnji predsjedavajući Predsjedništva Bosne i Hercegovine Milorad Dodik u Ankari.\nOsim zastoja na državnom nivou mnogo nisu uradile ni entiteske vlasti.\nIz Ministarstva saobraćaja i veza Republike Srpske su istakli da imaju završenu svu projektnu dokumentaciju za projekat izgradnje brze ceste od Sarajeva preko Pala i Višegrada do granice sa Srbijom, te da slijedi usvajanje plana parcelacije zemljišta i izrada planske dokumentacije za dio autoputa koji prolazi kroz Republiku Srpsku od Bijeljine do granice na Rači.\nIz Ministarstva transporta i komunikacija Federacije BiH nismo dobili informacije o aktivnostima koje su sproveli na realizaciji ovog projekta.\nS obzirom na sve probleme neizvjesna je izgradnja ovog važnog projekta pogotovo što i dalje nema naznaka o formiranju vlasti u BiH koje traje već skoro godinu dana od opštih izbora (nije imenovan novi saziv Savjeta ministara, nisu izabrana radna tijela državnog Parlamenta koji je trenutno u blokadi, nije formirana nova vlada u Federaciji BiH prim.red.).\nZa Radio Slobodna Evropa priredio Gojko Veselinović. Objavljeno: 5. 9. 2019. godine.


SOinfo.org – Sombor 24/7 - Vest - Usvojen rebalans, rešava se sudbina Apoteke Sombor\nUsvojen rebalans, rešava se sudbina Apoteke Sombor\nŠef odborničke grupe SPS-a Borislav Staničkov je rekao da je nejgova partija od 2012. godine upozoravala da će u predškolskoj ustanovi doći do današnjeg stanja i plaćanja kazni zbog prebacivanja obaveza na pleća predškolske ustanove. - Prilikom planiranja ovogodišnjeg budžeta govorili smo da bi trebalo hrabrije planirati, pa ne bi ni bilo potrebe za ovim rebalansom - rekao je Borislav Staničkov.\nNakon rasprave, rebalans gradskog budžeta usvojen je sa 39 glasova „za” i tri „protiv”. Druga tačka dnevnog reda, koja se ticala participativnog budžetiranja za sledeću godinu, prošla je bez veće rasprave, osim što je Dragan Nikodijević (DJB) pozdravio nastavak te prakse i skrenuo pažnju da bi građane trebalo bolje upoznati sa tim procesom. On je kazao da ne bi bilo loše odvojiti više sredstava za tu namenu i kao primer naveo poljski grad Lođ, gde se na taj način raspodeljuje 10 odsto budžeta.\nNačelnica Odeljenja za skupštinske i izvršne poslove Nevena Rosić predstavila je predlog odluke o racionalizaciji javne uprave, prema kojem će biti 62 radna mesta manje. Najveći teret ovog smanjenja podneće JKP „Čistoća”, a zaposleni u mesnim zajednicama koji se bave održavanjem mesnih vodovoda biće prebačeni u JKP „Vodokanal”, s obzirom da to preduzeće preuzima upravljanje vodosnabdevanjem u nekoliko sela. Siniša Lazić je istakao da predlog odluke o smanjenju broja zaposlenih nije dovoljno jasan, jer se ne zna koji kriterijumi su primenjeni za racionalizaciju.\n- Vidi se da u javnim komunalnim preduzećima postoje ogromni problemi, jer troše više nego što zarade. „Prostor” i „Zelenilo” imaju po pet-šest direktora, čije plate su veće nego celokupan iznos za zarade u JKP „Parking servis Sombor”. Ima i zaposlenih koji ne dolaze na posao, a primaju platu - rekao je Siniša Lazić. Zoran Rus je odgovorio da je problem viška zaposlenih nasleđena stvar od prethodne vlasti.\n- Prethodna vlast je podelila Čistoću na tri preduzeća. Ovo su nepopularne mere, ali moramo da rešavamo to pitanje. Nadam se da će građani da razumeju to - rekao je šef odborničke grupe SNS-a.\nBorislav Staničkov je rekao da je teško kada godišnje mora da se otpusti pet odsto zaposlenih iz lokalne samouprave i lokalnih javnih preduzeća, dok su državna javna preduzeća u tom pogledu u povlašćenom položaju. - Ovom odlukom ćemo usporiti neka javna preduzeća koja žele i mogu da se razvijaju. Treba voditi računa o profilu i zanimanju ljudi koji se zapošljavaju u javnom sektoru. Smanjenje broja zaposlenih u „Čistoći” će dovesti u pitanje izvršenje određenih usluga, na primer odnošenja smeća iz sela, pa će radnici morati biti angažovani na drugi način - istakao je Borislav Staničkov.\nDosta rasprave izazvala je i tačka nazvana Predlog odluke o ostvarivanju uslova za potpuniju i kvalitetniju zdravstvenu zaštitu građana grada Sombora, koja se, prevedno na razumljiv jezik, ticala stanja u Apotekarskoj ustanovi „Apoteka Sombor”. Naime, lokalna samouprava je odlučila da se zbog gomilanja dugova u Apoteci Sombor preduzmu mere, kako bi snabdevanje građana lekovima bilo obezbeđeno. Siniša Lazić je rekao da je na taj problem već i ranije ukazivano, te da zbog stanja u toj ustanovi odlazi stručni kadar, te da se zbog toga umanjuje akademski kapacitet grada.\nOdbornik Milan Milanko smatra da je dug napravio neadekvatni menadžment i izrazio zabrinutost da snabdevanje lekovima neće biti na zadovoljavajućem nivou u selima. Potpredsednik Skupštine grada Miodrag Sekulić je kazao da je stanje u drugim državnim apotekama u Srbiji još gore, jer je nabavka lekova zakomplikovana javnim nabavkama.\n- Ne gasimo Apoteku Sombor, nego pokušavamo da stvorimo bolje uslove za rad. Jedini način je racionalizacija, tako da ne prodajemo ništa, nego smo naložili upravnom odboru da proceni bez kojih lokala se može - rekao je Sekulić. Član Gradskog veća Sava Dojić je objasnio da će lokali apotekarske ustanove biti dati u zakup u paketu, što znači da će snabdevanje lekovima biti obezbeđeno i u selima. - Znamo da su seoske apoteke manje profitabilne, ali će uslovi na konkursu biti žestoki, upravo da bi se obezbedilo kvalitetnije snabdevanje. Očekujemo da će popraviti i asortiman. Ako se ovo ne uradi, garantujem da bi se dug svake sledeće godine duplirao - objasnio je Sava Dojić. Prema proceni lokalne samouprave dug apoteke bi do kraja 2017. godine mogao da naraste na 12 miliona dinara.\nOstale tačke dnevnog reda usvojene su bez veće rasprave, pa je sednica Skupštine grada Sombor završena nešto pre 14 časova. Sednicu Skupštine grada Sombora prenosile su Radio Fortuna, TV K54 i RTV Sreće, dok prenosa na internetu, za šta su na javnoj nabavci dodeljena sredstva Udruženju građana „Ja volim Sombor”, nije bilo.


Ivanić: BiH očekuju "dva važna događaja koji će izazvati probleme"\nPredsjedavajući Doma naroda Parlamentarne skupštine BiH Mladen Ivanić smatra da BiH narednih dana očekuju dva važna događaja, koja će, kako kaže, nažalost, proizvesti određene probleme. Ti događaji su, kazao je Ivanić na pres-konferenciji u Banjoj Luci, vezani za nastup koji će predsjedavajući Predsjedništva BiH Haris Silajdžić imati na zasjedanju Generalne skupštine Ujedinjenih nacija i Parlamentarne skupštine Vijeća Evrope u Strazburu. Podsjetivši da Predsjedništvo BiH nije utvrdilo zajedničku platformu za te nastupe i da će Silajdžić nastupati u svoje lično ime, Ivanić je rekao da će to biti „isključivo stavovi Silajdžićeve političke opcije i da pretpostavlja da će se na Generalnoj skupštini UN-a "čuti napadi i ružne ocjene o RS-u, a isto to, vjerovatno će se čuti i u Parlamentarnoj skupštini Vijeća Evrope". Kada je u pitanju to zasjedanje, Ivanić je ponovio da će pismom obavijestiti Parlamentarnu skupštinu da Predsjedništvo BiH nije utvrdilo političku platformu i da će Silajdžić govoriti u svoje ime, prenosi Fena. Precizirao je i da je postigao dogovor sa Milicom Marković iz SNSD, koja je zajedno sa njim u parlamentarnoj delegaciji BiH u Parlamentarnoj skupštini Vijeća Evrope, da podnesu jedno takvo pismo evropskim parlamentarcima. Govoreći o izvještaju Monitoring komiteta Vijeća Evrope o BiH, o kojem će se voditi rasprava u Parlamentarnoj skupštini Vijeća Evrope, Ivanić je rekao da je prijedlog tog dokumenta u odnosu na radni materijal "mnogo realniji". „Postoje dvije rezolucije, jedna koju je sačinio Sekretarijat Vijeća Evrope i druga, koju su sačinili poslanici i na koju ćemo mi reagovati", rekao je Ivanić. On kaže i da je jedna od ocjena, koja je za njega upitna i na koju će djelovato amandmanom, "da se sistem entitetskog glasanja u Predstavničkom domu mora reformirati". Time se, smatra Ivanić, otvara pitanje entitetskog glasanja u BiH i „navedena ocjena ne može ostati, jer je entitetsko glasanje ključ entitetske BiH“, navodi Fena.


Teška optužba: Dodik od ruskog tajkuna primio kilogram zlata! – Balkanekspresrb.rs\nTeška optužba: Dodik od ruskog tajkuna primio kilogram zlata!\nBivši ambasador BiH u Rusiji Gordan Milinić izjavio je da je lično bio prisutan kada je ruski biznismen Dodiku poklonio kilogram zlata\nBIVŠI ambasador Bosne i Hercegovine u Moskvi Gordan Milinić dobiće status zaštićenog svedoka u istrazi protiv predsednika Republike Srpske Milorada Dodika koji je osumnjičen za primanje mita, najavio je ministar bezbednosti BiH Dragan Mektić.\n“Milinić će dobiti status zaštićenog svedoka u skladu sa Zakonom o zaštiti zviždača u BiH”, izjavio je Mektić novinarima u Banja Luci dodajući kako će i lično institirati na istrazi koju treba da provede Tužilaštvo BiH.\nBivši ambasador BiH u Rusiji Milinić izjavio je da je lično bio prisutan kada je ruski biznismen Dodiku poklonio kilogram zlata.\n“Pred mojim očima tadašnjem premijeru Miloradu Dodiku jedan ruski biznismen uručio je leppo upakiran kilogram zlata”, rekao je Milinić u razgovoru što ga je ove nedelje objavila BN televizija iz Bijeljine, bliska opozicionoj Srpskoj demokratskoj stranci.\n“Mislio sam da je to poklon za Republiku Srpsku i da će Dodik to ostaviti u trezor Srpske”, kaže Milinić dodajući kako je ostao zapanjen reakcijom Milorada Dodika.\n“On je zlato uzeo, zahvalio se i rekao: Odlično, ovo ću pokloniti svom unuku”, izjavio je Milinić.\nZlato je Dodiku navodno dao Oleg Burlakov (66), čelnik nafne kompanije “Burneftegaz”.\nO Burlakovu je na internetu dostupno vrlo malo informacija, ali je poznato da je pokušao da investira na području RS i velikodušno donirao 100 hiljada evra za obnovu pravoslavne crkve u Mostaru.\nBurlakov je još 2014. odbacio optužbe o pokušaju podmićivanja Dodika.\n“Razočaran sam kvalifikacijama koje su mi upućene kao investitoru koji planira da ulažei u Republiku Srpsku. Nikada ništa nisam dao da bi se nešto učinilo za mene i nisam kupio nikakvu visokoprofitabilnu firmu u Srpskoj”, rekao je Burlakov za Radio televiziju Republike Srpske (RTRS).\nMinistar Mektić u nedelju je rekao da Tužilaštvo BiH ima ovlaščenje da istraži slučaj jer se radi o krivičnim delima počinjenim kako u BiH tako i na području Rusije, ali i Hondurasa i u Srbiji.\nMilinić je za BN TV spomenuo Honduras i Srbiju u kontekstu sumnjive privatizacije naftne industrije u RS-su odnosno prodaje rafinerije u Bosanskom Brodu ruskim kupcima.\n“Poslednje informacije koje imam govore da (neki Duško) Petrović (navodno lični Dodikov prijatelj, preko svoje privatne firme) sav novac iz tih poslova prebacuje u Honduras, i da je uzeo državljanstvo Hondurasa”, rekao je Milinić.\nDodao je da sve podatke o tome imaju bezbednosne službe Srbije.\nAmerička ambasadorka u BiH Maureen Cormack prošle nedelje boravila je u Beogradu, a mediji su prenieli kratka saopštenja njenim susretima sa srpskim rukovodiocima uključujući i ministra unutarnjih poslova Nebojšu Stefanovića.\nU saopštenju se navodi kako je tema njihovih razgovora bila zajednička borba protiv organizovanog kriminala i korupcije.\nTaj u diplomatiji neubičajen postupak u kojem američki ambasador u nekoj zemlji razgovara s predstavnicima vlasti država u kojoj nije akreditiran odmah je izazvao nagađanja da bi to mogao da bude rezultat stezanja pravosudnog obruča upravo oko Dodika.\nTagsDragan Mektić Gordan Milinić Milorad Dodik\nTuristička organizacija Srbije na Sajmu turizma JATA u Tokiju


EU razmatra novi model putovanja u kovid uslovima – platform.mk\nBy platform\t On Јан 24, 2022 386\nOgraničenja se više neće odnositi na područje odakle putnici dolaze, već na njihov epidemiološki status – potvrda vakcinacije, vakcinacija 19 ili negativni testovi.\nEvropska unija priprema novi model upravljanja pandemijom koronavirusa za putovanja, što bi značilo napuštanje pristupa „geografskom području porekla putnika“ i prevazilaženje sistema zaraznog mapiranja koji bi ostao „samo informacija“, prenela je agencija ANSA pozivajući se na izvore u italijanskoj vladi.\nOgraničenja se više neće odnositi na područje odakle putnici dolaze, već na njihov epidemiološki status – potvrda vakcinacije, vakcinacija 19 ili negativni testovi. Važenje PCR testova ostaje najviše 72 sata, a za brze testove na antigen od 24 do 48 sati. Važenje propusnice biće skraćeno sa devet na šest meseci od 1 februara, a taj rok može predstavljati problem za one koji su prošli šest meseci od treće, dopunske doze, jer još uvek nema zvaničnih opcija za četvrtu dozu.\nNovi model upravljanja pandemijom bi uzeo u obzir devetomesečnu važnost Covid-19 pass, ali nakon isteka roka za potpuno vakcinisane i one koji primaju treću dozu, odluke će se donositi „na osnovu procena“.


Fortenova grupa dogovorila potpunu konsolidaciju svoje pozicije u kompaniji A.N.P. Energija - Ja TRGOVAC\nVijesti Zemlja Fortenova grupa dogovorila potpunu konsolidaciju svoje pozicije u kompaniji A.N.P. Energija\nNakon nedavno najavljenog preuzimanja udjela od 26 posto u A.N.P Energiji od tvrtke Prosperus FGS, Fortenova grupa sad je dogovorila preuzimanje daljnjeg udjela od 39 posto koji u A.N.P. Energiji ima Inspire Investments d.o.o., objavljeno je iz grupe.\nOve će transakcije omogućiti Fortenova grupi izlazak iz netemeljnih investicija i osloboditi značajnu vrijednost za poljoprivredni segment Fortenova grupe time što će se u potpunosti konsolidirati djelatnost bioplinske proizvodnje u Energiji Gradec, zaključuje se u priopćenju.\nPrethodni članakSaponia, Kandit i Koestlin doniraju proizvode za bolnicu u Sisku\nSljedeći članakSupernova donirala 100.000 kuna za obnovu bolnice u Sisku


iii46001 - Očekivani impakt\nProjekat STVORIMO BOGATSTVO IZ BOGATSTVA SRBIJE će pored eksplicitnih rezultata vezanih za radove, sopštenja, tehnička rešenja, patente, teze i disertacije, rezultirati i nizom rezultata koji će generički uticati na tehnološki i ekonomski razvoj u proizvodnji hrane u Srbiji, ali i u širem regionu.\nIstraživanja će pre svega rezultirati formiranjem većeg broja baza podataka koje predstavljaju trenutno nedostajući osnov za donošenje kako strateških, tako i operativnih odluka u upravljanju kako celim resorom poljoprivrede i hrane, tako i upravljanjem investicijama, razvojem, nabavkom, proizvodnjom, marketingom i prodajom u preduzećima ovog sektora. Baze podataka koje će biti generisane putem planiranih istraživanja obuhvataju:\nBaze podataka o (1) kvalitetu, (2) bezbednosti i (3) funkcionalnim svojstvima agrarnih sirovina;\nBaze podataka neophodne da se pospeše procesi transfera znanja uključujući baze podataka o (1) raspoloživim znanjima, tehnologijama i proizvodima (2) potencijalnim provajderima znanja i (3) potencijalnim korisnicima znanja;\nBaze podataka o (1) potencijalima ruralnih područja i tradicije regiona i (2) potencijalima za zaštitu geografskih indikacija u regionu;\nBaze podataka o (1) segementaciji tržišta potrošača i (2) navikama potrošačkih grupa.\nTokom projekta će se raditi na stvaranju preduslova za uspostavljanje institucionalnih okvira koji obezbeđuju generičku podršku proizvodnji hrane u regionu. U zavisnosti od rezultata i na bazi njih sagledanih mogućnosti i potreba projekat bi mogao rezultirati uspostavljanjem ili podrškom uspostavljanju:\nMultidisciplinarnog centra za transfer znanja i tehnologija u oblasti proizvodnje hrane\nCentra za senzorne analize sa bazom ocenjivača\nCentra za istraživanje potrošača\nCentra za marketing i promociju poljoprivrednih proizvoda\nPored plasmana ka domaćoj i svetskoj istraživačkoj javnosti kroz učešće na skupovima i objavljivanje radova projekat predviđa i aktivnosti na pospešivanju vidljivosti rezultata. Vidljivost aktivnosti na projektu biće obezbeđena (1) postavljanjem web prezentacije projekta (2) organizacijom interdisciplinarnih skupova usmerenih ka korisnicima rezultata podrzumevajući najmanje četiri skupa koji će obrađivati problematiku:\nMenadžmenta, ekonomike i marketinga u proizvodnji hrane;\nUloge nauke u tehnološkom i ekonomskom razvoju u oblasti proizvodnje hrane;\nFunkcionalnih svojstva hrane i napitaka i njihovoj ulozi u unapređenju zdravlja populacije.\nRezultati istraživanja će biti vidljivi kroz (3) publikovanje u tematskim zbornicima i izradu radnih dokumenata na izabrane teme, kao i (4) organizovanje konferencija za štampu i distribuciju informacija o ključnim dostignućima projekta po pojedinim fazama.\nKroz planirane aktivnosti organizacije skupova, uspostavljanja web prezentacije i negovanje odnosa sa javnošću, ne samo da će se doprineti većoj vidljivosti rezultata projekta, već će se rezultati istraživanja iskoristiti kao svojevrsno edukativno sredstvo za podizanje kapaciteta privrede u proizvodnji hrane da iskoristi potencijale direktnih stranih ulaganja, predpristupnih fondova, subvencija i projektnih finasiranja resornih ministarstava i sopstvenih sredstava.\nProjekat će rezultirati razvojem većeg broja novih proizvoda, tehnologija i procesa i procedura. Zaštita istih kao intelektualne svojine, kroz planske, naučno zasnovane aktivnosti predviđene u ovom domenu na projektu, rezultiraće stvaranjem preduslova za poboljašanje materijalne osnove finasiranja naučno istraživačkog rada kroz eksploataciju nastale intelektualne svojine utirući put ka ovom načinu finansiranja i za nova rešanja nastala van ovog projekta.\nKonačno veliki broj mladih, visoko posvećenih istraživača koji će u okviru projekta raditi na svijim doktorskim tezama upućuje na to da će projekat rezultirati sa najmanje 20 urađenih doktorskih disertacija.


Ekspandirani pirinač je u nekim zemljama osnovni sastojak tradicionalnog doručka od žitarica. Birajte onaj koji ne sadrži veštačke boje, arome ili konzervanse. Obogaćen vitaminima i gvožđem, ekspandirani pririnač je lagana i lako probavljiva namirnica, visoke nutritivne vrednosti.\nSalata od piletine sa celerom\nU azijskim zemljama se celer od davnina koristi za snižavanje krvnog pritiska. Savremena istraživanja su pokazala da celer u svom sastavu poseduje aktivne materije koje opuštaju mišiće arterija i na taj način regulišu krvni pritisak.\nOranž i riža


Država subvencioniše kupovinu domaćih autobusa - KAMIONI.NET\nDržava subvencioniše kupovinu domaćih autobusa\nMinistarstvo ekonomije i regionalnog razvoja saopštilo je da je Vlada Srbije danas (11. februara 2010.), između ostalih dokumenata, usvojila i Uredbu o subvencionisanoj kupovini autobusa domaće proizvodnje. Uredbom se podstiču proizvodnja i prodaja domaćih autobusa uz popust do 30 odsto, za koji je iz budžeta Ministarstva ekonomije izdvojeno milijardu dinara.\nCilj ove uredbe je pokretanje proizvodnje i očuvanje radnih mesta u domaćim fabrikama koje proizvode autobuse, pri čemu će to biti i jedinstvena prilika da gradovi u Srbiji, po do sada najpovoljnijim uslovima, obnove svoje vozne parkove za javni gradski prevoz.\nPopust za autobuse sa Euro IV dizel motorima iznosi 20 odsto, dok za autobuse sa motorom Euro IV na prirodni komprimovani gas (CNG), kao i za autobuse na hibridni pogon, popust iznosi 30 odsto.\nPravo na popust prilikom kupovine novih autobusa imaće preduzetnici i pravna lica koja imaju registrovanu delatnost, odnosno sedište u Srbiji, a pri prvoj registraciji autobusa u saobraćajnu dozvolu unosi se klauzula o zabrani otuđenja autobusa u roku od tri godine od dana registracije, dodaje se u saopštenju.\nTags: Subvencije za autobuse\nKAMIONI.NET > Autobusi > Država subvencioniše kupovinu domaćih autobusa


OSM Televizija - "Večernje novosti": Francuska, Njemačka i Holandija hoće nametanje rješenja za Kosovo\nFrancuska, Njemačka i Holandija traže da se uključe u dijalog o Kosovu i Metohiji kao "asistenti" visokog predstavnika EU Federike Mogerini, da bi nametnuli svoje rješenje i cijeli proces završili do kraja godine, pišu "Večernje novosti", pozivajući se na diplomatske izvore.\nSagovornici lista navode da je ovo prestrojavanje pojačano baš uoči finalne faze razgovora Beograda i Prištine.\nList dodaje da su unutar EU počela da se formiraju dva bloka zemalja - one koje su nezadovoljne sporošću procesa, u čemu prednjači "trojka", kao i grupa država predvođenih Španijom koje ne priznaju Kosovo, a koje žele da budu detaljnije upućene u tok predstojećih pregovara i da u tom procesu budu konsultovane.\nNajjače članice očekuju da neka vrsta sporazuma između Beograda i Prištine pod pokroviteljstvom EU bude postignuta do kraja godine, pa je za to, iz ugla trenutnog zastoja, ostalo još relativno malo vremena.\nU tom kontekstu, piše list, vodeće prijestonice traže da se Beograd i Priština "pritisnu" tako što će kao ulog na sto staviti obećanja koja proizlaze iz zaključaka sa samita iz Sofije, a koja se odnose na bliže veze sa EU, koje podrazumijevaju infrastrukturne i druge projekte.\nZemlje koje nisu priznale jednostrano proglašenu nezavisnost Kosova, navodi list, takođe smatraju da bi rješenje trebalo da se pronađe blagovremeno, ali pojedine od njih imaju zamjerke što se proces dijaloga faktički odigrava daleko od njihovih očiju, iako se fizički odvija u Briselu.\nJoš iz iste kategorije: « Vučić: Beograd će uvijek poštovati Dejton i volju sva tri naroda Mesić: Moram razmisliti o kandidaturi protiv Kolinde »


EHO RRC organizovao Forum „Perspektive razvoja naselja Ciganski kraj u Bačkom Gradištu“\nEHO RRC je u sredu, 3. avgusta 2011. godine sa početkom u 18.00 časova, organizovao treći Forum „Perspektive razvoja naselja Ciganski kraj u Bačkom Gradištu“.\nOvaj događaj je organizovan u Sali Janković u Bačkom Gradištu. Forum je okupio 50 Roma/-kinja iz naselja Ciganski kraj u Bačkom Gradištu, kao i predstavnike EHO RRC iz Novog Sada. Tokom Foruma izneti su rezultati internog monitoringa, koji je sproveden u ovom naselju u periodu od 27. do 29. jula.\nTakođe, predstavnici EHO RRC su u razgovoru sa Romima/-kinjama koji/-e učestvuju u projektu davali odgovore na pitanja i otklanjali nedoumice. Upućene su i sugestije, a vezano za proces realizacije projekta, kao i dinamiku izvođenja građevinskih radova.\nOčekuje se da radovi na izgradnji kupatila budu završeni tokom oktobra meseca. Tokom naredne nedelje biće izvedeni elektroinstalaterski radovi, nakon čega sledi malterisanje unutra, postavljanje keramičkih pločica, sanitarija i malterisanje spolja.\nSveukupno, saradnja EHO RRC i Roma/-kinja iz naselja Ciganski kraj u Bačkom Gradištu je ocenjena veoma pozitivno.\nU bečejskim naseljima Putrija, Vašarište, Novo selo i Donji grad, gde se primenjuje sistem „građevinskog vaučera“, u toku su vodo i elektro instalaterski radovi. Kao i u Bačkom Gradištu, Romi/-kinje iz Bečeja će završiti radove na kupatilima tokom oktobra meseca.\nHEKS (Humanitarna organizacija švajcarskih protestantskih crkava), Švajcarska\nSDC (Švajcarska agencija za razvoj i saradnju), Švajcarska\nNCA (Norveška crkvena pomoć), Norveška\nMFA (Ministarstvo inostranih poslova Norveške), Norveška\nEvangelische Landeskirche in Württemberg (Evangelička pokrajinska crkva u Virtembergu), Nemačka


Vođa škaljarskog klana traži hitnu istragu nakon hapšenja NAORUŽANOG KAVČANINA u Kotoru\nKotorsko tužilaštvo formiralo je predmet i pokrenulo istragu u slučaju privođenja navodnog vođe škaljarskog klana Jovana Vukotića u tamošnju stanicu policije u oktobru prošle godine.\nPortparolka tužilaštva Ana Marinović potvrdila je za Dan da je predmet formiran po krivičnoj prijavi Vukotićevog advokata Damira Lekića.\nVukotić je tražio od tužilaštva da procesuiraju više policajaca koji su mu naredili da dođe u tamošnju stanicu policije gde ga je navodno vrebao plaćeni ubica. U prijavi je navedeno da su od Vukotića policajci tražili da se odmah javi u Odeljenje bezbednosti u Kotoru, ali da ga tamo niko ništa nije pitao već je samo čekao u hodniku!\n– S obzirom na neoubičajena postupanja i dešavanja u Upravi policije u odnosu na Jovana Vukotića, koji je pravosnažno oslobođen svih optužbi i protiv koga se ne vodi nijedan postupak, bio je prinuđen da se na više adresa pisanim putem, u formama koje predviđa zakon, obrati nadležnim institucijama, primarno kako bi se zaštitio i predupredio sve eventualne bezželjene i štetne posledice koje po njega mogu nastupiti – rekao je nakon podnošenja prijave Lekić.\nREAD Les Casques bleus gabonais quittent le pays après des soupçons d'abus sexuels\nVukotićev advokat traži da se hitno preispita rad policije, a sem kotorskom prijavu je podneo i Specijalnom tužilaštvu.\n– U policiji je neophodan isključivo rad u skladu sa zakonom, a naročito da se otklone i pročiste sve neregularnosti, nezakonitosti i neprijatnosti koje usled takvog postupanja policije mogu da se dogode bilo kome, a ne samo njemu – rekao je Lekić.\nVukotića je policija, podsetimo, 20. oktobra prošle godine zaustavila ispred tunela Vrmac, a potom su zatražili da odmah ode u stanicu u svojstvu građanina radi davanja zvanične izjave.\nIspred policijske stanice, međutim, uhapšen je Petar M. (20) iz Nikšića sa “zbrojevkom” koja je imala metak u cevi.\nMladić je navodno priznao na saslušanju u policiji da mu je za ubistvo navodnog vođe škaljarskog klana plaćeno pola miliona evra, ali priznanje nije ponovio na saslušanju u tužilaštvu već se tamo branio ćutanjem. Za sada se tereti samo za posedovanje oružja. Petar M. je prema nezvaničnim informacijama crnogorskih medija brat visokopozicioniranog pripadnika kavačkog klana.\nVukotić je nakon toga rekao da “svoj život više neće prepuštati nikome u ruke”.\n– Dva puta sam izašao iz kuće otkad sam na slobodi i oba puta policija hoće da me privede, pre toga mi pretresaju automobile, drže me na ulici kao glinenog goliba. Od sada, ako mi se bilo što desi, moja porodica i prijatelji policiju će smatrati direktno odgovornom – rekao je tada Kotoranin.\nPrevious Владельцы застрявшего в Суэцком канале сухогруза требуют компенсацию\nNext Частина армії Азербайджану залишила Вірменію


Ubistvo gardista u Topčideru - godišnjica | Mondo Portal\nPočetkom decembra 2016. je medijima predstavljena 3D forenzička analiza događaja koja pokazuje da su gardisti ubijeni.\nGardisti Dragan Jakovljević i Dražen Milovanović stradali su 5. oktobra 2004. godine u tajnom vojnom objektu Karaš, u Topčideru, gde su bili na straži.\nPosle pogibije vojnika tadašnji Vojni sud je sproveo istražne radnje, a veštaci koje je angažovao zaključili su da je Jakovljević ubio Milovanovića, a onda pucao u sebe.\nSlučaj "Gardisti": 12 godina, a ni početka suđenja\nMeđutim, nezavisna komisija, koja je formirana po nalogu tadašnjeg predsednika Državne zajednice Srbije i Crne Gore Svetozara Marovića, obavila je svoj uviđaj, ekshumirala leševe, sprovela sudsko-medicinsko i balističko veštačenje i zaključila da je gardiste ubila treća osoba. Tu verziju događaja potvrdilo je i veštačenje američkog FBI.


Nagrade za najuspešnije u borskom sportu u 2019. godini – RADIO TELEVIZIJA BOR\nNagrade za najuspešnije u borskom sportu u 2019. godini\nBOR – Predstavnici Saveza sportova grada Bora I lokalne samouprave , po 59. put uručili su nagrade sportistima, klubovima, trenerima i sportskim radnicima koji su u protekloj godini pokazali najbolje rezultate. Za najuspešniju sportistkinju proglašena je Milica Mitić iz Ženskog juniorskog rukometnog kluba Bor, dok je najuspešniji sportista Boban Nikolić iz Kik boks klub-a Bor.\n“Uspeo sam zahvaljujući napornim treninzima. Uspehu su doprineli, svakako i moj trener Siniša Vladimirović i sparing partneri Damir Sejdija I Nikola Kolev. Učestvovao sam na svim državnim prvenstvima I na tri od četiri nastupa bio sam najuspešniji. Bio sam I na Evropskom, kao I na Balkanskom kupu gde sam osvojio prvo mesto, kao I na turniru trojef Beograda” rekao je Boban Nikolić, najuspešniji borski sportista u 2019. godini\nNajuspešnija sportska organizacija je Bodi bilding klub “Partizan” Bor, a najuspešniji trener je Aleksandar Stojić, koji vodi ovaj klub. Za najuspešnije društveno sportske radnike, kao I za zaslužne društveno sportske radnike, u protekloj godini proglašeno je nekoliko sportskih stručnjaka.\n„Još jedan uspešna godina je za nama, naročito u pogledu pojedinačnih sportova gde borski sportisti imaju pregršt medalja počev od državnih prvenstava do međunarodnih takmičenja. Ono što je najbitnije je da u Boru imamo više od 3.000 registrovanih sportista, da se takmiči oko 60 klubova i da grad Bor iz svojih sredstava finansira godišnje programe 52 sportske organizacije. U narednom periodu najvažniji zadatak će biti unapređenje kvaliteta sportske infrastrukture na području grada. U ovoj godini planiramo uređenje parkova i igrališta, izgradnju nove sportske ili balon hale, a kao kruna ulaganja u razvoj sporta trebalo bi da bude i nova streljana čija će se izgradnja finansirati iz republičkog budžeta“ naglasio je Igor Janković, član Gradskog veća u Boru.\n„Individualni sportisti su postigli izuzetne uspehe na međunarodnim i domaćim takmičenjima. Zaista su na najbolji mogući način afirmisali svoje sportove i grad. Sa druge strane, veća su ulaganja, a i teže je postići rezultate u kolektivnim sportovima. Svaka čast i jednima i drugima“ istakao je Aleksandar Buđelan, predsednik Saveza sportova grada Bora.\nU oblasti masovne fizičke kulture najuspešnija borska sportska organizacija u minuloj godini je bila Osnovna škola “Dušan Radović”. Na proglašenju najboljih u borskom sportu u prethodnoj sezoni dodeljene su i nagrade za najperspektivnije mlade sportiste, a posebna priznanja i zahvalnice uručeni su zaslužnim sportskim radnicima i takmičarima.\nTags: 2019, najbolji klubovi, najbolji sportisti, najsupešniji sportski radnici, Savez sportova grada Bora\nPrevious Borske ekipe na gostovanjima ovog vikenda\nNext Džudisti Bora na šampionatu Srbije u Beogradu\nPobeda fudbalera Slatine, poraz fudbalera Bora\nBorski košarkaši pobedili Jablanicu u derbiju 76:72\nSportski programi nadalje bez publike


Mađarski opozicionar: EU ne treba da finansira Orbana | EurActiv Srbija\nMađarski opozicionar: EU ne treba da finansira Orbana\nObjavljeno : 02.07.2018.\t Tweet\nMađarski opozicioni političar Đerđeli Karačonj pozvao je EU da prestane da finansira evroskeptične i populističke politike premijera Viktora Orbana evropskim novcem. Karačonj za Orbanov režim kaže da je hibrid, ni demokratija ni diktatura, u kome opozicija i vladajuća partija nemaju jednake mogućnosti za nadmetanje na političkoj sceni.\n"Orban kleveta EU novcem koji dolazi iz EU... to je frustrirajuće za proevropsku opoziciju", rekao je ko-lider partije Dijalog za Mađarsku (Párbeszéd) za špansku novinsku agenciju Efe, partnera portala EURACTIV.com.\nĐerđeli Karačonj (Gergely Karácsony) je bio kandidat na izborima u aprilu na koje je njegova partija izašla u koaliciji sa socijalistima. Koalicija je osvojila 12% i bili su treći po broju osvojenih glasova posle Orbana (49%) i lidera desničarske nacionalističke partije Jobik Gabora Vone (19%).\nKaračonj je gradonačelnik jednog distrikta u Budimpešti i opisuju ga kao "gradonačelnika koji je najveći levičar u Mađarskoj".\n"Potreban nam je sistem u kome sama EU odlučuje o korišćenju EU fondova a ne nacionalne vlade", rekao je Karačonj.\nOn veruje da Orbanova vlada koristi evropske fondove u vlastitom interesu i da podrži premijerove populističke poruke.\nMađarski političar smatra da evropskim fondovima treba da se podstiče razvoj a ne da se pomaže "režim Viktora Orbana".\n"Nadamo se da će EU u svom interesu reagovati na situaciju u kojoj zemlje koriste činjenicu da se u Uniji uvek traži konsenzus", dodao je Karačonj.\nOd kako je postao premijer 2010, Orbana i njegovu konzervativnu partiju Fides kritikuju i u i van zemlje. Mađarsku vladu optužuju da podriva sistem podele vlasti i ograničava demokratiju.\nIstovremeno evropska Agencija za borbu protiv prevara (OLAF) konstantno poziva mađarsko tužilaštvo da ispita slučajeve zloupotrebe evropskih fondova.\nNi demokratija, ni diktatura\n"Orbanov režim je hibrid, nije ni demokratija ni diktatura", rekao je Karačonj i pojasnio da čak i u sistemima koji pružaju uslove za političko nadmetanje, opozicija i vladajuća partija nemaju jednake mogućnosti.\nNaime, opozicija je izgubila vidljivost od kako su "mediji ili pod jarmom Fidesa ili apolitični".\nFragmentisana opozicija sa leve strane političkog spektra sada čeka lokalne izbore na jesen 2019. kao novu mogućnost da izazove Orbana.\nZa te izbore bi partije levice trebalo "da krenu od nule", kazao je Karačonj i ukazao na modernizciju partija levice u Španiji i Portugaliji kao dobar primer.\n"U Mađarskoj levica mora da izgradi novi politički identitet, to je neophodno ali nije dovoljno za promenu vlade", istakao je mađarski opozicioni političar dodajući da će promene zahtevati podršku i saradnju drugih partija.\n"Na demagoški populizam desnice mora da se odgovori populizmom levice u najpozitivnijem značenju tog termina", rekao je Karačonj.\nPoslednjih godina Orbanove političke poruke vrte se oko odbijanja imigracije i stvaranja straha u društvu da su izbeglice povezane sa terorizmom.\n"Mađarsko društvo je mnogo konzervativnije po pitanju identiteta, straha od imigracije, nacionalizma", rekao je Karačonj koji takođe smatra da Mađari "veoma podržavaju socijalnu jednakost i solidarnost".\nS obzirom na socijalni diskurs, "treba da bude jasno da bi vlada levice bila u interesu većinskog dela društva", istakao je mađarski opozicioni političar.\nKaračonj je uveren da bi 2022. napredni front ujedinjen sa partijama desnog centra mogao da sruši Orbana.\nOn veruje da "mađarski narod mora da ostvari svoju slobodu vlastitim sredstvma", što se odnosi na peticije kojim se EU poziva da deluje protiv Orbanove vlade.\nUprkos svom proevropskom stavu, mađarski gradonačelnik je protiv "Evrope u dve brzine" jer smatra da bi to bila "tragedija za Mađarsku" koja bi ostala na marginama evropskog projekta.\n: Orbanova stranka izgubila uporište uoči parlamentarnih izbora\n: Evroposlanici upozoravaju da Orbanovi ljudi koriste EU kao kasicu\n: EU sud odbio mađarski zahtev za "gej test" izbeglica\n: Varšava i Budimpesta: godina konfrontacija sa Briselom\nU Danskoj u saobraćaj ulazi najveći električni trajekt na svetu


Nikada ne biste rekli da ova državica ima NAJGORI SAOBRAĆAJ NA SVETU, a još će vas više iznenaditi inovativno rešenje\nLuksemburg postaje prva zemlja na svetu s besplatnim javnim prevozom. Kako javlja Gardijan, ponovno izabrana koalicijska vlada na čelu sa Ksavijarom Betelom planira da ukine plaćanje prevoza u vozovima, tramvajima i busevima i to već sledećeg leta.\nLuksemburg - prva zemlja sa besplatnim prevozom\nVlada Luksemburga planira da od idućeg leta ukine plaćanje prevoza u vozovima, tramvajima i autobusima i tako postane prva zemlja u svetu sa besplatnim prevozom. To je odlučila ponovo izabrana koaliciona vlada na čelu sa Havijerom Betelom, kojoj je prioritet životna sredina.\nU ovom gradu će gradski prevoz biti BESPLATAN!\nKarte za voz, tramvaj i autobus biće ukinute od 2020. godine. Luksemburg će biti prvi u svetu u kome će gradski prevoz biti potpuno besplatan, piše "Dejli mejl". Karte za voz, tramvaj i autobus biće ukinute od 2020.\nBizLife - 06.12.2018\nLuksemburg postaje prva država u kojoj će javni prevoz biti besplatan, a kako je najavljeno, Vlada te države nastoji da prioritet da životnoj sredini i sredi jedan od najvećih problema – saobraćajne gužve. Karte na vozovima, tramvajima i autobusima biće ukinute sledećeg leta u ...\nOVA ZEMLJA USKORO UVODI BESPLATAN JAVNI PREVOZ: Planiraju i legalizaciju kanabisa i dva nova praznika!\nPrioritet im je životna sredina Vlada Luksemburga planira da od idućeg leta ukine plaćanje prevoza u vozovima, tramvajima i autobusima i tako postane prva zemlja u svetu sa besplatnim prevozom. To je odlučila ponovo izabrana koaliciona vlada na čelu sa Havijerom Betelom, kojoj ...\nLuksemburg će biti prvi u svetu u kome će gradski prevoz biti potpuno besplatan, piše "Dejli mejl". Tweet commons.wikimedia.org/Sixdown Luksemburg Karte za voz, tramvaj i autobus biće ukinute od 2020. godine u državi površine 2.585 kilometara kvadratnih u okviru veoma ...\nUKIDAJU SVOJ BUSPLUS: Luksemburg prvi u svetu uvodi BESPLATAN PREVOZ za sve!\nTo je odlučila ponovo izabrana koaliciona vlada na čelu sa Havijerom Betelom, kojoj je prioritet životna sredina. Osim besplatnog prevoza širom zemlje, vlada planira da legalizuje kanabis i da uvede dva nova državna praznika.\nVlada odlučila: Besplatan javni prevoz u celoj zemlji\nLuksemburg -- Vlada Luksemburga planira da od idućeg leta ukine plaćanje prevoza u vozovima, tramvajima i autobusima i tako postane prva zemlja u svetu sa besplatnim prevozom To je odlučila ponovo izabrana koaliciona vlada na čelu sa Havijerom Betelom, kojoj je prioritet životna ...\nOva država je prva u svetu koja ukida plaćanje javnog prevoza: Osim besplatne vožnje, u planu je i legalizacija ...\nVlada je već uvela besplatan javni prevoz za svako dete i sve mlađe od 20 godina, a učenici srednjih škola imaju besplatne vožnje od škole do kuće Vlada planira da od idućeg leta ukine plaćanje prevoza u vozovima, tramvajima i autobusima i tako postane prva zemlja u svetu sa .\nLuksemburg postaje prva zemlja u svetu s besplatnim prevozom\nOsim besplatnog prevoza širom zemlje, vlada planira da legalizuje kanabis i da uvede dva nova državna praznika, piše Gardijan. Vlada Luksemburga planira da od idućeg leta ukine plaćanje prevoza u vozovima, tramvajima i autobusima i tako postane prva zemlja u svetu sa besplatnim ...


A šta može za 150 miliona evra: Ovo je najskuplji stadion na svetu - Ekonomske Vesti\nA šta može za 150 miliona evra: Ovo je najskuplji stadion na svetu\n11. okt. 2015 11. okt. 2015 Dragoljub Bečić 0 Comments Aleksandar Vučić, fudbal, fudbalska reprezentacija Srbije, Fudbalski savez Engleske, fudbalski stadion, nacionalni stadion, najveći fudbalski stadioni na svetu, Nou kamp, Velika Britanija, Vembli\nStadion fudbalske reprezentacije Engleske, legendarni Vembli, zvanično je najskuplji stadion na svetu. Njegova kompletna rekonstrukcija, završena 2007. godine, koštala je neverovatnih 1,25 milijardi dolara.\nStadion je gradila australijska kompanija Multiplex, a dizajneri su američki Populous (tada HOK Sport Venue Event) i britanski Foster + Partners.\nVembli ima kapacitet od 90.000 sedišta, po čemu je drugi najveći stadion u Evropi, odmah iza Barseloninog Nou kampa (99.354). Primera radi, beogradska Marakana (Stadion Rajko Mitić) je 36. stadion po veličini u Evropi.\nFudbalski savez Engleske (FA) je vlasnik stadiona i na njemu se, pored fudbalski i ragbi utakmica, održavaju i muzički koncerti.\nPodsetimo, fudbalska reprezentacija Srbije nema takozvani nacionalni stadion, a premijer Aleksandar Vučić je posle pobede utakmice Srbija – Albanija, u Elbasani, i pobede naše reprezentacija najavio da će Vlada Srbije izdvojiti 150 miliona evra za gradnju takvog objekta.\n← Iranski parlament podržao nuklearni sporazum\nKako molim: Al Džazira senzacionalno otkriva ruski tajni fond →\nBrisel je ljut: Velika Britanija će imati gori status nego Turska\n2. maj. 2017 Dragoljub Bečić 0\nMančester junajted je najvredniji fudbalski brend


Ponedeljak, 06 Avgust 2018 19:00\nIzložba će moći da se pogleda u periodu: pre podne od 10-12h, popodne od 19-22h u galeriji Doma vojske.\nIzložba „Živeo Kavandoli“, koja se organizuje u saradnji sa udruženjem KomunikArt i Muzejom industrije i rada iz Breše – MUSIL, predstavlja omaž velikom strip autoru Osvaldu Kavandoliju (1920 – 2007), italijanskom animatoru, reditelju i karikaturisti, poznatom pre svega po tome što je stvorio i animirao lik iz crtane serija La Linea. Kavandoli je stvorio La Linea 1969. u reklamne svrhe za italijanskog proizvođača bele tehnike, ali se ubrzo potom strip preselio na male ekrane i postao poznat širom sveta. Ova animirana serija koja je „prošetala“ u više od 250 epizoda, obeležila je detinjstvo mnogih generacija. Glavni lik je čovek koji hoda po beskonačnoj liniji i u neprestanoj je komunikaciji sa svojim autorom. Reč je o proizvodu ekstremne grafičke sinteze. Priče koje nam interpretira predstavljaju tragikomične situacije svakodnevice prosečnog čoveka. Kavandolijeva ruka se s vremena na vreme pojavljuje u kadru kako bi bila u interakciji sa svojim likom, stvarajući prepreke ili rešavajući za njega određene situacije sa samo nekoliko poteza olovke. La Linea je dakle neodvojiva od svog autora koji je obeležio italijansku istoriju grafike i dizajna, masovnih komunikacija kao i italijansku kolektivnu svest. Na izložbi „Živeo Kavandoli“ učestvuju međunarodni umetnici, karikaturisti i animatori koji su svojim delima reinterpretirali crteže ili figuru Kavandolija.\n« Doru Bosiok - izložba "Self portrait"\tIzložba inovativnog finskog dizajna »\nVi ste ovde: Home Izložbe Dani italijanske kulture/Izložba "Živeo Kavandoli"


Uncategorized Archives - LAJKOVAC NA DLANU\nFeb 2, 2021 Feb 2, 2021 Snežana Bilić\nZbog zamene centralnog vodomera kod Bajića kafane, koje vrši lazarevačko komunalno preduzeće, centar Lajkovca biće bez vode danas od 9 do 12 časova.\nJan 24, 2021 Jan 25, 2021 Snežana Bilić\nOpštinsko udruženje penzionera Lajkovac održalo je danas redovnu godišnju Skupštinu, na kojoj su usvojeni Izveštaj o radu i Finansijski izveštaj za prošlu godinu i Plan rada za ovu godinu. Udruženje je, prema podnetim i usvojenim izveštajima, konačno uspešno konsolidovalo svoje redove i definitivno “stalo na noge”. Uprkos specifičnim korona uslovima, koji su obeležili skoro čitavu prošlu godinu, realizovane su gotovo sve planirane aktivnosti, izuzev izleta i započetih organizovanih druženja petkom u Klubu penzionera. Ono što je za penzionere najvažnije, realizovana je uspešno nabavka ogreva i svim svojim članovima, a po…\n“Briga nije (samo) ženski posao” naziv je kampanje koju je pokrenuo UN Women Serbia čiji cilj je prevazilaženje stereotipa o ulogama muškaraca i žena u domaćinstvu, prvenstveno u oblasti brige o deci i starima, kao i podizanje svesti o tržišnoj vrednosti neplaćenog rada. Žene u Srbiji iskoriste 21% svog vremena na rad u kući i brigu o članovima porodice, u šta se ubraja i briga o starim i bolesnim članovima domaćinstva. Istraživanja pokazuju da žene u Srbiji utroše dvostruko više vremena na neplaćene poslove od muškaraca. Žene u proseku provode…


Na sednici Odbora, održanoj 24. novembra, dnevni red sednice dopunjen je zahtevom narodnog poslanika Ninoslava Erića za davanje pozitivnog mišljenja za obavljanje druge javne funkcije, te je Odbor usvojio sledeći dnevni red:\nRazmatranje ostavki koje su na funkciju narodnog poslanika podneli Marija Leković, Aleksandar Šapić i Aleksandra Čamagić;\nPredlog odluke o rasporedu sedenja narodnih poslanika i drugih lica u Velikoj sali u Domu Narodne skupštine;\nPredlog odluke o radnom angažovanju konsultanata u poslaničkim grupama u Narodnoj skupštini;\nRazmatranje zahteva narodnog poslanika Aca Petrovića, za davanje pozitivnog mišljenja za obavljanje druge javne funkcije;\nRazmatranje zahteva narodnog poslanika Arpada Fremonda, za davanje pozitivnog mišljenja za obavljanje druge javne funkcije;\nRazmatranje zahteva narodnog poslanika Jelene Žarić Kovačević, za davanje pozitivnog mišljenja za obavljanje druge javne funkcije ;\nRazmatranje zahteva narodnog poslanika Borisa Bursaća, za davanje pozitivnog mišljenja za obavljanje dopunskog rada do 1/3 punog radnog vremena ;\nRazmatranje zahteva narodnog poslanika Ane Pešić, za davanje pozitivnog mišljenja za obavljanje druge javne funkcije;\nRazmatranje zahteva narodnog poslanika Žarka Mićina, za davanje pozitivnog mišljenja za obavljanje druge javne funkcije;\nRazmatranje zahteva Ninoslava Erića, narodnog poslanika, za obavljanje druge javne funkcije.\nOdbor je utvrdio da je podnošenjem ostavki narodnih poslanika Marije Leković, Aleksandra Šapića i Aleksandre Čamagić, izabranih sa Izborne liste ALEKSANDAR ŠAPIĆ – POBEDA ZA SRBIJU, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština konstatuje prestanak mandata imenovanim narodnim poslanicima. Na taj način omogućava se izbor novih narodnih poslanika, putem dodeljivanja mandata drugom kandidatu sa navedene izborne liste.\nNa sednici je usvojena Odluka o rasporedu sedenja narodnih poslanika i drugih lica u Velikoj sali u Domu Narodne skupštine, koji je članovima Odbora obrazložio generalni sekretar Narodne skupštine Veljko Odalović.\nOdbor je usvojio i Odluku o radnom angažovanju konsultanata u poslaničkim grupama u Narodnoj skupštini.\nU nastavku rada članovi Odbora dali su pozitivno mišljenje na zahtev narodnih poslanika za obavljanje druge javne funkcije, iz tačaka 4. do 10. dnevnog reda sednice.\nSednici je predsedavao predsednik Odbora dr Aleksandar Martinović, a prisustvovali su sledeći članovi i zamenici članova: dr Drako Laketić, Željko Tomić, Mira Petrović, Luka Kebara, Branimir Spasić, Miroslav Kondić, Selma Kučević, Uglješa Marković, dr Dragana Barišić, Dijana Radović, Veroljub Matić, Adam Šukalo, Branimir Jovanović, Nebojša Bakarec, Sandra Božić i Ivana Nikolić.\nUtorak, 24. novembar 2020. | Osma sednica Odbora za administrativno-budžetska i mandatno-imunitetska pitanja 24.11.2020.


Prosvetari idu u penziju – Sindikat prosvetnih radnika Vojvodine\nPočetna » Novosti » Prosvetari idu u penziju\nProsvetari idu u penziju\nMilan Trbović 15. avgusta 2013.\tNovosti Komentari su isključeni na Prosvetari idu u penziju\n5.000 prosvetara od septembra ide u penziju\nNastavniku, vaspitaču ili stručnom saradniku prestaje radni odnos na kraju školske godine u kojoj navrši 40 godina staža osiguranja ili 65 godina žvota i najmanje 15 godina staža osiguranja\nBEOGRAD – Stupanjem na snagu zakonskih izmena, od septembra se stvara mogućnost za penzionisanje oko 5.000 ljudi koji rade u prosveti, rekao je pomoćnik ministra prosvete Ljubiša Antonijević.\nTo praktično znači da će biti penzionisani svi nastavnici, vaspitači, pedagozi, psiholozi koji pomenuti uslov budu ispunili do 31. avgusta, kada se zvanicno završava ova školska godina.\nAntonijević rekao da su podatak o penzionisanju više hiljada prosvetara izneli sindikati i naveo da će liste eventualnih tehnoloških viškova na početku nove školske godine biti poznate za dva dana.\nPrema proceni nekih sindikata, oko 200 zaposlenih u prosveti ostaće bez posla od septembra, a još oko 30.000 ljudi već nema punu normu časova.\nKomentarišući zahtev sindikata da se zbog propusta na maloj maturi u srednjim stručnim skolama formiraju odeljenja sa manje od 15 đaka, Antonijević je rekao da će taj zahtev morati da sačeka novog ministra prosvete, posle 27. avgusta.\n„Sve procedure za početak školske godine su u toku“, rekao je Antonijević i naveo da u školskoj 2013/14. neće biti smanjenja fonda časova, kako su to najavljivali pojedini mediji.\nTakođe, Antonijević je demantovao da će biti uveden nov predmet, saobraćajno vaspitanje, što su nagoveštavali neki mediji.\nPrethodna Bodovanje u skladu sa članom 33 PKU\nSledeća Puno radno vreme za sekretare škola


Predsjednik NS/FS BiH Iljo Dominković i generalni sekretar Munib Ušanović održali su u četvrtak, 10. 11. 2005. godine, radni sastanak sa predstavnicima klubova ženskog nogometa/fudbala: Muhamedom Terzićem (ŽNK Travnik) i Azrom Hećo (ŽNK Iris, Zenica).\nTom prilikom, u konstruktivnoj diskusiji, razgovarano je o aktuelnoj situaciji u ženskom nogometu/fudbalu u BiH, a posebno poteškoćama s kojim se suočavaju klubovi.\nPredstavnici klubova istakli su kao goruće probleme teško finansijsko stanje klubova i neadekvatan ligaški sistem takmičenja, koje je u nadležnosti entitetskih saveza, obzirom da je NS/FS BiH nadležan isključivo za završnicu prvenstva i Kupa BiH. U tom smislu, rečeno je da će klubovi pokrenuti inicijativu da se prvenstvo organizuje u okviru jedinstvene lige na nivou cijele države.\nPredsjednik i generalni sekretar obećali su maksimalnu podršku klubovima u okviru nadležnosti i u skladu sa mogućnostima Saveza, te su naglasili da Savez u cjelosti izvršava sve programske aktivnosti vezane za ženski nogomet/fudbal, uzimajući u obzir da reprezentativne selekcije (seniorke i U-19) redovno učestvuju u UEFA-inim kvalifikacionim takmičenjima, u kojim je evidentan postepen pozitivan pomak u igri i rezultatima.\nSastanku je prisustvovao i generalni sekretar NS Federacije BiH, Fahrudin Prljača.


Приходи од доприноса и висина пензије | Фонд за пензијско и инвалидско осигурање Републике Српске\tПриходи од доприноса и висина пензије – Фонд за пензијско и инвалидско осигурање Републике Српске\nPočetna / Vijesti / Prihodi od doprinosa i visina penzije\nPrihodi od doprinosa i visina penzije\nPrelaskom na trezorski način finansiranja i isplate penzija, od 01.01.2016. godine, sistem penzijskog i invalidskog osiguranja stabilizovan je dodatno, što se, prvenstveno, ogleda u pogledu redovnosti i blagovremenosti isplate penzija. Za 2016. godinu i sedam mjeseci tekuće godine bez ikakvih zastoja i teškoće isplaćene su sve penzije za sadašnjih 258.000 korisnika prava, od čega 210.582 u Republici Srpskoj i 47.364 u inostranstvu, u iznosu od 83 miliona KM mjesečno.\nVažno je napomenuti da se u poslednjih nekoliko mjeseci od potrebnih 83 miliona KM za isplatu penzije po osnovu doprinosa prikupi 65 do 70 miliona KM ili od 78-84%. Doprinos jeste osnovni izvorni prihod, ali ne i jedini za finansiranje isplate penzija i rad Fonda PIO. Prema odredbama Člana 152. Zakona o PIO (“Službeni glasnik Republike Srpske” broj 134/11, 82/13, 103/15) propisano je da se sredstva za prava iz penzijskog i invalidskog osiguranja obezbjeđuju iz: doprinosa, budžeta, dobiti PREF-a, izdavanja u zakup i prodaje imovine Fonda, usluga stručne službe Fonda, kamata na novčana sredstva, subvencija i donacija i drugih izvora u skladu sa zakonom. Pored toga, Republika, shodno odredbama člana 158. Zakonu o PIO, iz budžeta oezbeđuje sredstva za finansiranje isplate penzija za porodice poginulih boraca u proteklom odbrambeno-otadžbinskom ratu, penzije korisnika čija je invalidnost uzročno-posledično vezana sa učešćem u ratnim dejstvima, penzije učesnika NOR-a, namirenje na iznos jednog od pet nivoa najniže penzije, i dr.\nU proteklih 25 godina postojanja Republike Srpske i Fonda PIO sredstva prikupljena od doprinosa, kao izvornog prihoda, nikada nije bilo dovoljno da bi se u potpunosti izvršila isplata penzije za sve korisnike prava i ta nedostajuća sredstva, u skladu sa zakonom, obezbeđivala je Republika. Podsjećamo da je najviše sredstava za isplatu penzija nedostajalo u periodu 2002-2005. godina kada su prikupljeni doprinosi činili svega 70% potrebnih sredstava (Tabela 1). Dakle u tom periodu nedostajalo je ponekad i više od 30% sredstava potrebnih za isplatu penzija, a prosječna penzija je tada učestvovala sa svega 33,9% u prosječnoj plati, što je najniži ikada zabilježeni odnos prosječne penzije i prosječne palate od nastanka Republike Srpske. Usvajanjem reformskog zakona, od 2012. godine, i njegovom primjenom iz godine u godinu poboljšavaju se svi parametri penzijskog sistema Republike Srpske, tako da se nedostajuća sredstva sada kreću, iz mjeseca u mjesec, od 16-25%. Dobar trend u naplati doprinosa bilježi se i u prvom polugodištu ove godine, za koji je ukupno naplaćeno 381,58 miliona KM ili 19 miliona KM više nego u istom periodu prethodne godine, pri čemu je u poslednja tri mjeseca prikupljano od 65 do 70 miliona KM mjesečno. Trenutno je ovo najpovoljniji omjer od svih država bivše SFRJ, gdje je udio budžeta u finansiranju penzija znatno veći i kreće se u Sloveniji 28%, Hrvatskoj 47%, Srbiji 35 %, Crnoj Gori 31%, Makedoniji 45%. I u razvijenim evropskim državama budžet obezbjeđuje dodatna sredstva fondu za isplatu penzija, tako npr. Budžet Republike Austrije penzijskom fondu svake godine doznači oko 9 milijardi EUR-a ili više 25% nedostajućih sredstava potrebnih za isplatu penzija za preko 2 miliona austrijskih penzionera.\nI odnos prosječnog iznosa samostalnih penzija u poređenju sa prosječnom platom u Republici u poslednje tri godine ostao je stabilan i kreće se od 40,36 do 41,26%, dok je u prethodnom periodu bio nepovoljniji i iznosio znatno manje od 40% (Tabela 2).\nNapominjemo da svega 20.457 ili 7,8% korisnika prava, ima pun staž osiguranja od 40 godina i njihova prosečna penzija je 500 KM ili 60% prosječne plate, dok svi ostali korisnici prava imaju manje od 40 godina staža osiguranja ili staž sa posebnim uvećanjem. Ovo je najniži procenat korisnika prava sa punim stažom osiguranja u regionu, a posledica je velikog broja korisnika prava koji su pravo ostvarili pod povoljnijim uslovima, sa znatnom manjim stažom osiguranja.


Stiže film o istorijskom koncertu grupe The Cure pred 65.000 fanova u Hajd parku! Stiže film o istorijskom koncertu grupe The Cure pred 65.000 fanova u Hajd parku!\nKoncert grupe The Cure pred čak 65.000 fanova u Hajd parku pretočen je u film koji potpisuje reditelj Tim Pope, autor spotova za najveće hitove ovog kultnog benda.\n7. maja 2019. — Autor: EXIT\nFilm u bioskope širom sveta stiže uoči dugoočekivane turneje jednog od najvažnijih sastava svih vremena i snimljen je u 4K tehnici, dok je tonski miks rađen u čuvenom Abbey Road studiju. The Cure su prošlog leta održali istorijski koncert u najvećem parku Velike Britanije, a interesovanje je bilo toliko da su sve ulaznice rasprodate čak šest meseci unapred!\nRok giganti su nastupali preko tri sata sa set listom od čak 29 pesama koju je NME opisao kao „savršenom za velike festivale“ jer je sadržala sve najveće hitove benda. Kultni muzički magazin na kraju izveštaja koncert je nazvao „čistom perfekcijom“, dok je The Independent napisao da je tog dana „publika otišla kući sa najvišim mogućim utiscima“, a sam bend „zacementirao svoju besmrtnost“. Film stiže i kao još jedno u nizu brojnih obeležavanja četiri decenije rada, a ovaj važan jubilej The Cure će proslaviti i velikim koncertom na Petrovaradinskoj tvrđavi kada će u četvrtak, 4. jula otvoriti ovogodišnji EXIT festival!\nHeineken® zvanično pivo Exit festivala!


SOROŠ: EU će završiti kao Sovjetski Savez, njeno uništenje je sada izvesno! | Vesti Dana\nUkoliko se Evropska unija ne probudi i ne prepozna unutrašnje i spoljašnje pretnje, završiće kao Sovjetski Savez, izjavio je milijarder Džordž Soros, aludirajući na raspad sovjetskog bloka 1991. godine. Soroš je dugogodišnji sledbenik ideje Evropske unije, tvrdokorni liberal i pristalica masovne migracije.\nDžordž Soros je rekao da Evropa „mesečari“ prema uništenju, a da narod Evrope mora da se probudi pre nego što bude kasno, prenosi Si-En-Bi-Si.\nDodaje da je EU trenutno u „revolucionarnom trenutku“, a da je krajnji ishod „krajnje neizvestan“.\n„Nažalost, antievropske snage uživaju prednost na izborima. Postoji više razloga za to, uključujući i staromodni partijski sistem koji je prisutan u većini evropskih zemalja, nemogućnost promene sporazuma i nedostatak pravnih sredstava za kažnjavanje država članica koje krše principe na kojima je EU osnovana“, rekao je Soros.\nSituaciju zbog Bregzita Soroš vidi kao toliko komplikovanu da Britanci, kaže, sada samo žele da se završi, iako će to biti događaj koji će definisati budućnost Britanije u narednih nekoliko decenija. On dodaje da britanska javnost polako shvata „teške posledice“ koje će imati izlazak Britanije iz EU.\nItalija je, prema njegovom mišljenju, napravila „fatalnu grešku“ kada se 2017. godine pozvala na Dablinski sporazum, koji nalaže da migranti moraju da zatraže azil u prvoj zemlji u koju uđu. Borba Italije sa rastućim brojem migranata bacila je državu u ruke antievropske Lige i Pokreta pet zvezda 2018. godine, dodaje Soroš.\n„U suprotnom, san jedinstvene Evrope mogao bi da postane košmar 21. veka“, navodi Soroš.


Maplestory upaliti kako otključati džepu slot\nMaplestory Upaliti Kako Otključati Džepu Slot, Maplestory Upaliti Najbolji U Slot Opremu, Hrana Harrah Je Kasino New Orleans, Hrana Ideje Za Kasino Zabavu Na Temu, Hrana Ideje Za Kasino Veče Zabavu, Najbolje Kasino Isplata U Laughlinu Nv\nTo je funkcija prakse maplestory upaliti kako otključati džepu slot.\nNitsche je fan GTO poker, tako da jedan preuzima 'DTO Poker Trener' aplikaciju stoji za 'Dominik Teorija Optimalna' maplestory upaliti najbolji u slot opremu. U 888Poker Ambasador i nemačkoj Igrač zvezda, ne verujem mu ivice dolazi iz 'nadljudsku čita.' To dolazi od sata nakon sata od studija i igrati falsifikovao da povećava vjerojatnost da će doneti pravu odluku češće nego pogrešno hrana harrah je kasino new orleans.\nJimmy Fricke najavljuje višem nivou igre Nitsche sedi iza duga lista pro poker igrača koji su objavili na internetu obuku lokacija, ili treća strana aplikacije za pomoć unaprijediti igru hrana ideje za kasino zabavu na temu. "Ja ne vjerujem u koncept u pokeru hrana ideje za kasino veče zabavu. Fricke je radio na svoju guzicu od stvori Esports online obuku sajt kako se družite sa online pokeru obuku model najbolje kasino isplata u laughlinu nv.\nmaplestory upaliti najbolji u slot opremu\nhrana harrah je kasino new orleans\nnajbolje kasino isplata u laughlinu nv\nZubar kasino rd everett wa\nNajbolje kasino isplata u kaliforniji


U Ženevi zasjedaju parlamentarci 150 zemalja svijeta\nPredsjedavajući Stalne delegacije Parlamentarne skupštine Bosne i Hercegovine (PSBiH) u Parlamentarnoj skupštini Interparlamentarne unije (PSIPU) Nenad Lalić i članovi Stalne delegacije Predrag Kožul i Damir Bećirović učestvovat će na 133. Godišnjem zasjedanju Parlamentarne skupštine Interparlamentarne unije, koje će od 17. do 21. oktobra biti održano u Ženevi.\nObjavljeno 16.10.2015 11:01\nGeneralna debata ovogodišnjeg zasjedanja PSIPU bit će, kako je najavljeno, posvećena temi "Moralna i ekonomska obaveza za korektniju, pametniju i humaniju migraciju". Nakon višednevne debate o toj temi, očekuje se da će parlamentarci iz više od 150 zemalja svijeta usvojiti i zaključke koji bi trebalo da pomognu zemljama suočenim s aktuelnom migrantskom krizom.\n- Tokom zasjedanja članovi naše delegacije prisustvovat će i sjednicama tri stalna komiteta PSIPU. Tokom zasjedanja Stalnog komiteta PSIPU za mir i međunarodnu bezbjednost bit će razmijenjene informacije o terorizmu kao globalnoj opasnosti, te ukazano na potrebu za jačanje globalne saradnje s ciljem suprotstavljanja ugrožavanju demokratije i individualnih prava - navodi Sektor za odnose s javnošću PSBiH.\nNa sjednici Stalnog komiteta PSIPU za održivi razvoj, finansije i trgovinu bit će riječi o obezbjeđenju dugoročne zaštite od uništenja i propadanja materijalnog i nematerijalnog kulturnog nasljeđa, dok će na sjednici Stalnog komiteta za demokratiju i ljudska prava PSIPU biti riječi o temi "Demokratija u digitalnoj eri i prijetnja za privatnost i individualne slobode".\nOčekuje se da će PSIPU posljednjeg dana plenarnog zasjedanja usvojiti i rezoluciju o toj temi.


Oružari pripremaju izvoz vredan 103 miliona dolara | Ritam Grada - vesti Kragujevac\nOružari pripremaju izvoz vredan 103 miliona dolara\n- Ritam Grada - Jun 6, 2013\nDržavno vojna delegacija Libije ponovo je ovih dana posetila Zastavu Oružje, a potom i Zastavinu fabriku kamiona. Članovi vojnog dela libijske delegacije ovoga puta su funkcionalne i streljačke karakteristike Zastavinog pešadijskog naoružanja proveravali ne samo na fabričkom nego, saznaje naš list, i na vojnom poligonu i strelištu „Jasik“, lociranom između sela Gornja Sabanta i Velika Sugubina, nadomak Kragujevca.\nIzvori Danasa smatraju da su pregovori o poslovnom aranžmanu domaće vojne industrije sa Libijom u završnoj fazi, te da će ugovor o izvozu pešadijskog naoružanja (mitraljeza, pušaka, snajpera, potcevnih bacača granata i drugog) u tu zemlju, vredan čak 103 miliona dolar, biti potpisan uskoro.\nPodsetimo da je naš list još sredinom aprila pisao da je Zastava Oružje počela da se priprema za veliki poslovni aranžman sa Libijom, u okviru kojeg bi, u naredne dve do tri godine, u tu zemlju izvezla pešadijsko naoružanje u vrednosti većoj od 100 miliona dolara, što će za kragujevačku fabriku biti „posao decenije“. Neposredno pre toga, u Zastavi Oružju je boravila prva delegacija Ministarstva odbrane Libije, čiji je šef Kalid Mohamed al Šarif na fabričkom strelištu probao gotovo sve vojno i drugo oružje iz fabričkog proizvodnog programa. Al Šarif je, po izlasku sa strelišta, najavio obnavljanje nekadašnje saradnje njegove zemlje sa ovdašnjom vojnom industrijom, čemu, kako je kazao, treba da prethodi regulisanje nekih ranijih neispunjenih obaveza, što se, izgleda, odnosi na naftni dug Srbije koji će Libijcima, najverovatnije, delom biti plaćen i Zastavinim oružjem.\nIzvori našeg lista kažu da će Zastava Oružje, počev od ove, pa u naredne dve do tri godine, Libiji, posredstvom državne firme SDPR Jugoimport, isporučiti velike kontingente mitraljeza M 84, najnovije vojne puške M 21, zatim potcevnih bacača granata, dalekometnih i ubojitih snajpera „crna strela“ i drugog naoružanja. U fabrici očekuju da će država realizaciju gotovo izvesnog posla sa Libijom da podrži ulaganjima u modernizaciju pogona i opreme, kao i u proširenje kapaciteta. Kragujevački oružari smatraju da će im za realizaciju tako velikog posla, pored postojećih, biti potrebni i novi proizvodni pogoni, u kojima će biti angažovani mladi radnici.\nZastavina fabrika oružja je za ovu godinu već ugovorila izvozne poslove, najvećim delom za tržište Amerike, u vrednosti od blizu 45 miliona dolara, kojima je preopteretila postojeće proizvodne i kadrovske potencijale. Otuda nevezano za poslove sa Libijom, angažuje na stotine novih proizvodnih radnika. Istovremeno produžuje ugovore o radu sa mladim radnicima koji su u toj fabrici angažovani od jeseni prošle godine.\n[box]Zainteresovani i za vojno neborbeno vozilo\nDelegacija Libije se tokom posete Zastavi Kamionima upoznala sa karakteristikama jednog tipa vojnog neborbenog vozila, čija je prototipska proizvodnja počela u toj Zastavinoj fabrici. Libijci su, prema saznanjima našeg lista, zainteresovani za kontingent od 200 tih vozila, koja pojedinačno koštaju oko 40.000 dolara.[/box]


Nalazite se na :\tNaslovnaVESTIDiaHelp mobilna aplikacija\nPokrenuta je DiaHelp aplikacija za osobe s dijabetesom. Namenjena je svim osobama sa dijabetesom u slučaju da nešto podje kako ne treba.\nU slučaju teže hipo- ili hiperglikemije možete lako poslati obaveštenje putem SMS poruke svojim najbližima da se ne osećate dobro i da vam je hitno potrebna pomoć. Poruka sadrži vaš unapred definisani tekst kao i vašu lokaciju. Takodje se šalje i obaveštenje svim ostalim korsnicima ove aplikacije koji se nalaze u blizini (sami podešavate radijus slanja) da vam je potrebna pomoć.\nDruga primena je da možete potražiti pomoć u slučaju da se zateknete u neplaniranoj situaciji. Npr da prilikom putovanja izgubite, zaboravite ili vam se pokvari medicinsko pomagalo (lancentar, pen iglice, tračice, senzor, infuzioni set.....) ili ostanete bez terapije (insulin ili lek...) putem ove aplikacije se možete obratiti za pomoć drugim DiaHelperima u vašoj blizini Aktiviranjem SOS dugmeta.\nTakođe, korisnici aplikacije svake nedelje dobijaju informacije iz sveta dijabetesa objavljenima na portalu DiaHelp.net. Kao i zanimljive tekstove na temu ishrane, tehnologije i kontrole šećera u krvi i životne priče osoba sa dijabetesom.\nAplikacija je besplatna, a može se preuzeti sa Google Play za Android pametne telefone ili AppStore za iPhone. Uputstvo za korišćenje kao i sve dodatne informacije možete pronaći na blogu DiaHelp.


Luksuzno krstarenje uz vino\nSOMMELIER NA KRUZERU\nOna je profesionalni sommelier na prekookeanskim brodovima jedne od najprestižnijih cruise kompanija na svetu, Celebrity Cruise Line, sa sedištem u Majamiju. Rita Matijaca jedna je od ukupno 3500 kolega ovih brodskih kompanija, koji stoje na raspologanju i najzahtevnijim gostima tokom jedne\nVERTIKALNA (VINSKA) GENERACIJA\n“Svet je onakakav kakvim ga ja vidim, a ne onaj koji se upinje da bude”\nKada sam prvi put čuo ideju o vertikalnoj generaciji, ona je za mene bila samo daleka metafora u stihovima Joana Flore, ništa više. Pomenuo je neuspeli ubica Helmuta Bergera i vlasnik najčuvenijeg novosadskog bidermajera, dr D, sedeći baš na njemu.\nDomaće sorte - osveženje na tržištu\nVINARIJA RITTIUM SURDUK\nNa mestu gde Dunav hvata zalet da se sjuri prema Beogradu, na mestu gde je priroda izrezbarila Frušku goru u živopisnu liticu, smestilo se sremsko mesto Surduk, a u njemu Vinarija Rittium. Baš na odsečenoj obali par desetina metara iznad Dunava nikao je 2008. prvi vinograd Dejana Milanovića, vlasnika Vinarije Rittium.\nKvalitetom naučiti potrošače\nVINARIJA QUET, GORDAN BAŠIĆ, BANOŠTOR\nNa mestu gde se, kažu mnogi, Dunav najlepše preslikava na padine Fruške gore, u selu Banoštoru, ne tako davno, 2007. godine, nikla je na starom vinogradu, mlada vinarija. Mala, ali sa velikom vizijom – Vinarija Quet. Posle šest godina plantaže se prostiru na 78 hektara, a podrum sa najsavremenijom opremom ima


Laguna - Nebeska mehanika - Tom Bulou - Knjige o kojima se priča\nKonstantin Ciolkovski bio je osnivač kosmonautike i pravi vizionar leta u svemir. Ovde saznajemo kakva je osećajnost, mašta i snaga volje stajala iza tog brilijantnog uma. Roman nas kroz niz filmskih slika vodi kroz detinjstvo Konstantina - Kostje - Ptičurka, mladalačke dane i zaljubljivanje ovenčano brakom, a sve prožeto nesvakidašnjom moći imaginacije i istinskom ljubavi prema fizici, odnosno tome „kako stvari funkcionišu“. Iako Englez, autor vrlo slikovito dočarava atmosferu u Rusiji druge polovine 19. veka, opisuje čarobne pejzaže i svu oštrinu klimatskih uslova ove prelepe zemlje. U krajnjoj oskudici, neprekidno se boreći sa fizičkim hendikepom – kao mali je ostao gotovo bez sluha, Konstantin dolazi do velikuh ideja, za koje će kasnije čitav svet saznati. Ova knjiga veliča snagu volje i sve one koji veruju u ideju ne obazirući se na to „šta će drugi reći“.


Bayer smanjio prognozu ovogodišnjeg profita zbog kursnih razlika\nPad u poslovanju kompanije Bayer\nNemački farmaceutski i hemijski konglomerat, Bayer, objavio je da planira da smanji prognozu ovogodišnjeg profita, usled većih zaliha u Brazilu, slabijeg učinka sektora za samostalno lečenje koji nudi proizvode i lekove bez recepta (consumer health) i nepovoljnih kursnih razlika.\nKompanija je objavila da je u Brazilu ima neočekivano visoku nivo zaliha proizvoda namenjenih za tretiranje žitarica, koji će jednokratno smanjiti dobit za oko 300-400 miliona evra. Takođe, sektor za samostalno lečenje beleži slabije rezultate nego što se prvobitno očekivalo, dok će negativan utjicaj na profitabilnost doneti i “nepovoljno kretanje deviznih kurseva”.\nBayer je naveo da farmaceutska divizija i zavisno poduzeće Covestro, koje je odvojio 2015. godine, beleže odličan učinak, dok jedinica za proizvodnju hrane za životinje posluje u skladu sa očekivanjima. Deonice Bayera krajem juna izgubile su na vrednosti više od 4%, spustivši se na 113,2 evra, dok su na nedeljnom nivou pale 7,1%.\nTest krvi otkriva rak pankreasa?


U nedelju parlamentarni izbori u Austriji\nU Austriji se u nedelju održavaju parlamentarni izbori koji će, kako se očekuje, označiti skretanje te zemlje udesno i okončati dugogodišnju vladavinu velike koalicije socijaldemokrata i konzervativaca, javljaju svetski mediji.\nAustrijska narodna stranka (OVP) na čijem čelu je aktuelni ministar spoljnih poslova tridesetjednogodišnji Sebastijan Kurc, vodi u svim ispitivanjima javnog mnjenja sa oko 33 odsto glasova.\nZa drugo mesto se bore Socijaldemokratska stranka Austrije (SPO) na čelu sa aktuelnim austrijskim kancelarom Kristijanom Kernom i desničarska Slobodarska stranka Austrije (FPO) predvodjena Hajncom-Kristijanom Štraheom koje zavisno od ankete mogu računati na podršku između 23 i 27 odsto birača.\nCilj Slobodarske partije Austrije (FPO), koja je vodeća u evropskoj nacionalističkoj porodici, jeste da uđe u vladu, manje od godinu dana od predsedničkih izbora kada je njen kandidat ušao u drugi krug.\nFPO prema anketama ima podršku 25 odsto birača. To je duplo više od rezultata nemačke desničarske partije Alternativa za Nemačku (Afd) koja je na nedavnim izborima ušla u Bundestag, i još jednom ukazuje na jačanje populističkih i antiimigrantskih partija u Evrpi.\nSebastijan Kurc kome se već mesecima u anketama predvidja pobeda sa više od 30 odsto glasova, ponovio je da ne isključuje ni jednu opciju mada, kako navodi agencija Frans pres, nova koalicijia sa Socijaldemokratama (SPO) izgeda malo verovatna posle oštrih sukoba koji su obeležili poslednje dane njihove zajedničke vladavine koja traje od 2007. godine.


CG: Nova istraga ubistva Jovanovića\nVršilac dužnosti vrhovnog državnog tužioca Crne Gore Veselin Vučković zatražio je ponovno otvaranje istrage o ubistvu urednika lista “Dan” Duška Jovanovića.\nVučković je, kako je objavio današnji “Dan”, od Višeg suda u Podgorici zatražio da mu dostavi kompletan predmet o ubistvu Jovanovića, kako bi Tužilaštvo moglo da preduzme konkretnje radnje povodom ponovnog otvaranja istrage.\nDodaje se da će Tužilaštvo uzeti i izjave od svih lica koja su radila na rasvetljavanju ubistva direktora “Dana”.\nVučković je ranije kazao da je predmet Jovanovićevog ubistva i dalje otvoren, jer je, do sada, povodom ubistva direktora “Dana”, pravosnažno osuđen jedino Damir Mandić, zbog saučesništva, a direktni izvršilac i nalogodavac nisu otkriveni.\nNi nakon deset godina od zločina se ne zna ko je sve te noći bio u “golfu 3”, ko je imao kakvu ulogu u organizaciji ubistva, a najmanje ko je i zbog kojeg motiva naručio ubistvo vlasnika i glavnog urednika “Dana”.


Posle obezbeđivanja zaštitnih mera za zaposlene i najoptimalnijeg organizovanja rada, na redu je donošenje efikasnih mera za održanje poslovanja kompanija i nesmetanog toka novca i proizvoda. Poput većine zemalja u Evropi i regionu, Vlada Srbije je donela paket ekonomskih mera države za smanjivanje negativnih efekata prouzrokovanih pandemijom Covid-19 i podršku privredi Srbije, koji je predstavio ministar finansija SIniša Mali. Reč je o merama sa procenjenim efektom u visini od 608,3 milijarde dinara (što je polovina budžeta Srbije i 11 odsto našeg BDP-a).\n1. Odlaganje plaćanja dospelih poreskih obaveza\n2. Direktna davanja preduzećima\n3. Očuvanje likvidnosti privrednih subjekata\n4. Uplata direktne pomoći svim punoletnim građanima\nPrvi set mera pretpostavlja u najvećem delu odlaganje plaćanja dospelih poreskih obaveza najmanje tri meseca, uz kasniju otplatu na rate, najranije od početka 2021. godine. Kako navodi, reč je o odlaganju plaćanja poreza i doprinosa na zarade, odlaganju plaćanja akontacije poreza na dobit za drugi kvartal i oslobađanju plaćanja poreza na dobit za donacije.\nZatim, država će svim preduzetnicima, paušalcima i malim preduzećima, dati tri minimalne zarade svakom zaposlenom, odnosno uplatiće im nešto više od 90.000 dinara direktno na račun. Predlaže i usplatu 50 odsto zarade svima koji su dobili rešenje o prekidu rada u velikim kompanijama. Prvu tranšu najavljene pomoći za isplatu zarada zaposlenima kompanije bi trebalo da dobiju od sredine maja, rekao je ministar.\nTreća mera podrazumeva podršku za likvidnost privatnog sektora i za to je opredeljeno 2,2 milijarde evra. Sredstva će ići kroz Fond za razvoj, a reč je o jeftinim kreditima sa kamatom od jedan odsto za preduzetnike, mikro i mala preuzeća. Drugi deo mere odnosi se na garantne šeme podrške za kredite za održavanje likvidnosti i obrtnih sredstava.\nPoslednji element ekonomskih mera direktna pomoć svakom punoletnom građaninu od po 100 evra u dinarskoj protivvrednosti nekoliko nedelja po završetku vanrednog stanja.\nNajavljena je i sektorska podrška pojedinim privrednim granama koje su najviše pogođene pandemijom. Radi se i na prilagođavanju regulative za korporativne obveznice, kao jednog od načina finansiranja velikih preduzeća.\nMere se neće primenjivati na preduzeća koja su smanjila broj zaposlenih za više od 10 odsto, ne računajuci zaposlene na određeno vreme, kojima ugovor ističe tokom vanrednog stanja, kao i ona koji su privremeno prekinula poslovanje pre proglašenja vanrednog stanja 15. marta.\nRanije je Vlada Srbije donela odluku da u javnom sektoru nema smanjenja plata, nema otpuštanja niti smanjivanja penzija. Takođe, povećane su plate zdravstvenim radnicima za 10 odsto, a penzionerima će biti isplaćena jednokratna pomoć od 4.000 dinara.\nNarodna banka Srbije (NBS) je već proglasila zastoj u otplati kredita (moratorijum), a pravo na privremeno odlaganje plaćanja rata imaće fizička lica, poljoprivrednici, preduzetnici i privredni subjekti koji to zatraže. Zastoj u otplati obaveza ne može biti kraći od 90 dana, tokom kojih dužnici neće biti u obavezi da otplaćuju svoje obaveze po osnovu kredita ili lizinga.\nPaket kriznih mera kreiran je na osnovu dosadašnjeg razvoja situacije i ne isključuje mogućnost novih mera ukoliko bude potrebno.\nEkonomisti predviđaju da će posledice pandemije biti velike po svetsku privredu. Poslednje procene rasta globalne ekonomije u ovoj godini su samo 0,4 odsto, što bi bio najsporiji rast od ekonomske krize 1982. godine. Ipak smatra se i da će se, posle velikog pada u drugom tromesečju, svetska privreda oporaviti do kraja godine. Za Srbiju se, za sada, predviđa godišnji pad ekonomske aktivnosti od blizu 2%, a ukupni deficit za 2020. godinu mogao bi biti na nivou od 9% BDP.\nANALIZA: Uticaj pandemije na poslovanje mikro i malih preduzeća u Srbiji\nPrema istraživanju Smart kolektiva i Foruma za odgovorno poslovanje čak 85% mikro i malih preduzeća (koja zapošljavaju 629 hiljada ljudi u Srbiji) procenjuje da će pandemija imati negativan uticaj na njihovo poslovanje.\nKada su u pitanju izazovi koje je pred im preduzeća postavila pandemija, najznačajniji su smanjena potražnja za proizvodima i uslugama (80.4%), zatim nemogućnost izmirivanja obaveza prema državi (61.2%), problemi sa naplatom i likvidnošću (45.9%), odliv kupaca (44.5%), nedostatak obrtnih sredstava (41.6%), i nerazumni troškovi za ovaj period (32.5%). Gotovo polovina preduzeća neće moći da prebrodi trenutnu kriznu situaciju bez dodatne podrške, a ubedljiva većina ispitanih je ponovila da je u ovom trenutku najpotrebnija podrška u vidu olakšica koje se tiču poreza i doprinosa prema državi, kao i direktna finansijska podrška.\nNa pitanje, da li će preduzeće biti u stanju nastavi sa strateškim planovima i projektima koji su započeti u ovoj godini, 40% preduzeća je odgovorilo sa NE, dok čak 42% nije sigurno.


Naknade koje banke naplaćuju od sada transparentne – RTV SUNCE Arandjelovac\nHome » Aranđelovac » Naknade koje banke naplaćuju od sada transparentne\nNaknade koje banke naplaćuju od sada transparentne\nSve naknade koje banke naplaćuju građanima i privredi od sada su transparentne i mogu se videti na sajtu Narodne banke Srbije, izjavila je danas viceguverner NBS Dragana Stanić.\n„Od juče počinje da se primenjuje odluka guvernera NBS kojom je utvrđeno da se na sajtu NBS za sve pružaoce platnih usluga – za banke, za poštu, platne institucije, institucije elektronskog novca – objavljuju na pregledan i uporediv način naknade koje naplaćuju za pružanje platnih usluga“, rekla je Stanić gostujući na RTS-u.\n„Po odluci guvernera od danas će početi da se primenjuje i izveštaj o naplaćenim naknadama, što znači da će pružaoci platnih usluga morati da sabiraju koliko su vam ukupno na nivou godine naplatili za pojedinačnu platnu uslugu i koliko puta“, dodala je Stanić.\n„Radimo na još jednoj inovaciji u kojoj smo opet ispred Evropske unije, a to je omogućavanje plaćanja na samom prodajnom mestu, u trgovinama, gde će kupac moći svojim mobilnim telefonom da skenira QR kod kod trgovca na kasi i tako inicira transakciju koja će biti izvršena kao instant“, rekla je Stanić.\n„Praktično, to znači da u mobilnom telefonu imate sve što vam treba i novac i račune“, poručila je Stanić.\nPrethodna: Ozimim usevima pogodovale bi obilnije padavine\nSledeća: Alergije sve više uzimaju maha, kako ih sprečiti i lečiti


Bazar zdravlja na Panteleju\nPočetak/Društvo/Bazar zdravlja na Panteleju\nNiške Vesti 3. septembra 2016.\nSvoje zdravlje besplatno i na licu mesta, Nišlije su imale priliku da provere na četvrtom ovogodišnjem Bazaru zdravlja. U blizini pošte u Knjaževačkoj ulici organizovali su ga Dom zdravlja i Gradska opština Pantelej. Građani su tokom ove akcije mogli bez knjižice da provere svoje zdravstveno stanje.\nBez zdravstvene knjižice građani su mogli da mere krvni pritisak, nivo šećera u krvi, procenat masnih naslaga i da provere svoje mladeže. Kako kažu, nema čekanja i zakazivanja kao u Domu zdravlja, što je i prednost ovakvih akcija.\nOve godine organizovalo se četiri Bazara zdravlja, a kroz koje je prošlo oko 400 Nišlija.\n„Dom zdravlja u Nišu već tri godine organizuje skrining preglede na maligne bolesti, pre svega karcinom debelog creva, dojke i grlića materice, a otkako radimo Bazare zdravlja odziv žena, i pacijenata uopšte, je sve veći“, kaže zamenik direktora Doma Zdravlja u Nišu, Radovan Mihajlović.\nU Gradskoj opštini Pantele ističu da će nastaviti sa ovom praksom i da će do kraja godine biti još Bazara zdravlja.\n„Organizovaćemo ovakve akcije na različitim lokacijama kako bi svi građani sa područja Panteleja mogli da provere svoje zdravlje. Do kraja godine nas očekuju još barem četiri“, kaže predsednik opštine Pantelej, Bratimir Vasiljević.\nAkcije zdravstvenih pregleda na otvorenom se organizuju već sedam godina u Nišu, a koje je posetilo oko tri hiljade ljudi, napominju iz niškog Doma zdravlja.\nBazar zdravlja Gradska opština Pantelej provera zdravstvenog stanja\nBazar zdravlja sutra u Niškoj banji


Lider AAK-a - Haradinaj: EU nesposobna i spora u rješavanju otvorenih pitanja na Balkanu | Info-ks.net\n30.11.2021 u 12:38\nLider Alijanse za budućnost Kosova Ramush Haradinaj izjavio je da inicijativa "Otvoreni Balkan" ne može da uspije bez međusobnog priznavanja Kosova i Srbije, dodavši da "EU nesposobna i spora u rješavanju zastoja na Balkanu".\nHaradinaj je naveo da je Berlin ranije lansirao ideju o "šest zemalja Zapadnog Balkana u međusobnoj integraciji, a potom i integraciji u EU".\n"Međutim, iako EU ima sve te instrumente, pokazala se nesposobnom ili propustila na vrijeme da pruži priliku za integraciju Albaniji i Sjevernoj Makedoniji. EU je prilično spora u rješavanju otvorenih pitanja na Balkanu, kao što je slučaj Kosovo-Srbija, slučaj međusobnog priznavanja", rekao je Haradinaj.\nHaradinaj je naveo da s obzirom na ovo "razumljivo je da Escobar, u ime SAD, objasnio onima iza Otvorenog Balkana, da će incijativa biti neuspješna ukoliko ne predviđa učešće ili aktivnu ulogu svake zemlje".\n"Dakle, to je djelimična, nepotpuna, nekorisna inicijativa za Balkan jer kao takva dijeli Balkan. Još jednom ću reći, do ovoga neće doći, do ovog izvesnog sporazuma neće doći bez međusobnog priznanja Kosova i Srbije“, rekao je Haradinaj za Vizion plus.\nIzvor: Reporteri/Vizion plus


Pala je odluka: Određen rok važnosti kovid pasoša za putovanja\n21. decembra, 2021 Vesti iz Sveta Napišite komentar\nEvropska komisija donela je danas odluku da kovid sertifikat važi devet meseci od dana kada je primljena druga doza vakcine. Nova pravila što se tiče putovanja počeće da se primenjuju od sledeće godine.\nJavljaju iz Evropske komisije da je ova odluka doneta na osnovu mišljenja Evropskog centra za kontrolu bolesti po kome se treća doza vakcinacine preporučuje šest meseci nakon primljene druge doze. ,,Sertifikat će biti validan tokom još tri meseca nakon isteka prethodno pomenutih šest meseci kako bi se osiguralo da građani imaju pristup buster dozama”, saopšteno je iz EK.\nEvropska komisija donela je danas odluku da kovid sertifikat važi devet meseci od dana kada je primljena druga doza vakcine.\nNova pravila, koja se odnose na putovanja, počeće da se primenjuju od naredne godine. Države članice međutim mogu i da donesu samostalne mere koje se odnose na uslove prelaska njihovih granica. EK je saopštila i da je do sada izdato 807 miliona sertifikata. Ovom sistemu priključilo se ukupno 60 država iz svih delova sveta.\nTagovi: Evropska komisija - kovid pasoši - nova pravila - putovanja


MMF o Trampu: Rano je za procenu\nMMF je saopštio da se raduje saradnji sa Trampovom administracijom, izrazivši istovremeno uverenje da će SAD ostati posvećene Fondu i drugim institucijama.\nDa li država planira da zaradi na socijalnoj pomoći?\nU Srbiji ima oko 175 hiljada radno sposobnih ljudi, koji primaju socijalnu pomoć. Vlada Srbije je najavila usvajanje izmena Zakona o socijalnoj zaštiti, s ciljem da se uvede radno angažovanje kao kriterijum dobijanja pomoći. To znači da će socijalna pomoć ubuduće morati da se zaradi. Osim što se na ovaj način prava ugroženih grupa umanjuju nametanjem radne obaveze, postavlja se pitanje po kojoj ceni rada će se radno angažovati ova lica, kao i da li se mora na radni angažman plaćati porez i doprinos, pogotovo što je u nekim lokalnim samoupravama u primeni model radne nadoknade socijalne pomoći, koja se sprovodi po različitim aršinima.\nBitkoini - raste broj korisnika, ali treba biti oprezan\nU svetu raste broj korisnika usluga elektronskog bankarstva, koje stalno unapređuju "derivati" internet privrede, poput virtuelnog novca - bitkoina. Iako se njima već godinama trguje, bankari su još skeptični i kažu da oni imaju prednosti, ali da, ipak, treba biti oprezan.\nBanke ponovo naplaćuju takse od 500 do 1.000 dinara\nNeke banke ponovo počele da naplaćuju izdavanje raznih izvoda i papira svojim klijentima. Taksama kažnjavaju klijente koji uzimaju zajmove mimo matične finansijske institucije.\nSubvencije za nova radna mesta – kolika je stvarna korist?\nGotovo svakog dana u medijima se može pronaći informacija o otvaranju neke fabrike, uz propratne podatke koliko je otvoreno novih radnih mesta. Tek posle toga, onako uzgred, pomene se da je država dala subvenciju od više miliona evra, kako bi podržala tu investiciju strane kompanije. Iako sistem subvencija u Srbiji postoji deset godina, do sada nije urađena ozbiljna analiza njihovih efekata, odnosno koliku je korist država imala od toga. U izjavi za Ekonomski Online konsultant u okviru Mreže za poslovnu podršku Dragoljub Rajić je istakao da je razlog za to što su mnogi ugovori i dalje nedostupni javnosti, tako da nije poznato šta je sve država, kao obavezu, preuzela na sebe.


Sijarto kritikovao ponašanje Milanovića\n23:00, 25.09.2015, Šef mađarske diplomatije Peter Sijarto ocenio je danas da se hrvatski premijer Zoran Milanović ne ponaša u skladu sa "pravilima civilizovanog evropskog političara 21. veka", zbog tvrdnji o merama koje je Mađarska uvela u krizi s migrantima.\nPutin i Cipras razgovarali o izbegličkoj krizi\n22:56, 25.09.2015, Grčki premijer Aleksis Cipras i ruski predsednik Vladimir Putin razgovarali su danas telefonom o jačanju bilateralnih odnosa i sve težoj izbegličkoj krizi, saopštila je kancelarija premijera Grčke.\nPrvi kamioni i preko Šida ušli u Srbiju\n22:28, 25.09.2015, Prvi kamioni hrvatskih regiostarskih oznaka prešli su večeras posle 22.00 sata granicu Srbije na prelazu Tovarnik-Šid, javlja izveštač Tanjuga sa terena.\nMilitanti potvrdili da je postignuto primirje\n21:16, 25.09.2015, Sirijski aktivisti i militanti povezani sa Al Kaidom potvrdili su večeras da je uz podršku UN, postignut dogovor o primirju u pograničnom gradu Zabadani i dva sela Al Foja i Kefraja, koji podrazumeva povlačenje pobunjenika iz grada i evakuaciju civila iz sela.\nMerkel: Ne postoji brzi lek za izbegličku krizu\n20:59, 25.09.2015, Nemačka kancelarka Angela Merkel kaže da ne postoji brzi lek za izbegličku krizu pošto stotine hiljada ljudi stiže u Evropu i druga utočišta bliža njihovoj domovini.\nPočeli pregovori EU, Kijeva i Moskve o gasu\n20:57, 25.09.2015, Trilateralni pregovori o gasu između Rusije, Evropske Unije i Ukrajine počeli su večeras u Briselu, izjavio je jedan izvor iz evropske delegacije za rusku agenciju "Tas".\nMađarska uklanja žicu na granici sa Slovenijom\n19:58, 25.09.2015, Mađarske vlasti uklonile su danas nekoliko stotina metara ograde od bodljikave žice sa granice sa Slovenijom nakon protesta zvanične Ljubljane, objavila je slovenačka agencija STA.\nUN: Evropska izbeglička kriza vrh ledenog brega\n19:16, 25.09.2015, Koordinator UNHCR-a Amin Avad upozorava da Evropa treba da da se pripremi za milione novih izbeglica, ako se ne okonča rat u Siriji.\nUNHCR: Dnevni priliv oko 8.000 izbeglica\n13:23, 25.09.2015, Koordinator UNHCR Amin Avad izjavio je da ne očekuje smanjenje priliva od približno 8.000 izbeglica dnevno u Evropu, upozorivši da bi to mogao da bude "vrh ledenog brega", preneo je Rojters.\nEU:Brisel traži hitno objašnjenje Zagreba\n13:18, 25.09.2015, Brisel od Zagreba zatražio hitno objašnjenje odluke o zatvaranju graničnih prelaza sa Srbijom za kamionski saobraćaj.\nBlagi rast kreditiranja privatnog sektora evrozone\n12:31, 25.09.2015, Tempo rasta kreditiranja privatnog sektora u evrozoni, kao ključno merilo ekonomskog zdravlja, dobija na zamajcu, pokazali su danas objavljeni podaci Evropske centralne banke (ECB).\nDodikov referendum 15. novembra?\n12:27, 25.09.2015, Referendum o radu Suda i Tužiteljstva Bosne i Hercegovine, koji već mesecima najavljuje predsednik Republike Srpske Milorad Dodik, trebalo bi da bude održan 15. novembra, objavile su danas banjalučke Nezavisne novine.\nKurc poziva na otvaranje granica\n11:08, 25.09.2015, Ministar inostranih poslova Austrije Sebastijan Kurc pozvao je danas Hrvatsku i Srbiju da ostave po strani emocije i da ponovo uspostave slobodan protok roba i ljudi.\n11:00, 25.09.2015, Šef mađarske diplomatije Peter Sijarto poručio je hrvatskom premijeru Zoranu Milanoviću da ostavi i Srbe i Mađare na miru, da vlade Srbije i Mađarske nikada nisu imale dogovor oko smera u kojem će se kretati migranti, te da predizbornu kampanju vodi unutar Hrvatske.\nRešenje samo u jačanju legitimne vlasti\n10:15, 25.09.2015, Rešenje za sirijsku je samo u jačanju aktuelne legitimne vlade Sirije i njenom podsticanju na dijalog, kao i pružanje pomoći u borbi protiv terorizma, izjavio je ruski predsednik Vladimir Putin u intervjuu američkoj TV "Si-Bi-ES" (CBS) uoči odlaska na zasedanje Generalne skupštine UN.\nKovač: Mađarska želi da zaštiti granice\n10:05, 25.09.2015, Mađarska ne želi da zatvori svoje granice, već da ih zaštiti, izjavio je portparol mađarske vlade Zoltan Kovač.\nPariz: Protest ekstremne desnice zbog izbeglica\n09:52, 25.09.2015, Francuske i nemačke ultradesničarske grupe protestovale su u Parizu ispred zgrade nemačkog konzulata zbog masovnog priliva izbeglica u Nemačku.\nZa milion i po stranaca zabranjen ulazak u Rusiju\n09:48, 25.09.2015, Federalna služba za migracije saopštila je da je za više od milion i po stranih državljana doneta privremena zabrana ulaska u Rusiju.\nObama i Cipras razgovarali o izbegličkoj krizi\n09:44, 25.09.2015, Premijer Grčke Aleksis Cipras izjavio je da ga je telefonski nazvao predsednik SAD Barak Obama kako bi mu čestitao na pobedi na vanrednim parlamentarnim izborima održanim u nedelju, a tokom tog razgovora su dvojica lidera govorila i o izbegličkoj krizi u Evropi i stanju posrnule grčke privrede.\nParalelno poraziti IS i ostvariti tranziciju vlast\n09:36, 25.09.2015, Američki sekretar odbrane Ešton Karter izjavio je da bi rusko insistiranje na borbi protiv "Islamske države" (IS) bez paralelne političke tranzicije u Siriji samo "dolilo ulje na vatru".\nMađarska: Više od 8.000 novih ilegalnih migranata\n09:33, 25.09.2015, Mađarska policija saopštila je jutros da je pokrenula 8.104 postupka protiv ilegalnih migranata, 298 postupaka pokrenuto je u pograničnom delu sa Srbijom, dok je 7.804 postupka pokrenuto u pograničnom pojasu sa Hrvatskom.\nU Hrvatsku dosad ušlo 55.000 izbeglica\n09:32, 25.09.2015, U Hrvatsku je dosad ušlo više od 55.000 izbeglica, a u poslednja 24 sata skoro 9.000, saopštilo je jutros hrvatsko Ministarstvo unutrašnjih poslova.\nU snažnom zemljotresu povređeno 60 osoba\n08:54, 25.09.2015, U snažnom zemljotresu, jačine 6,6 stepeni Rihterove skale, koji je pogodio istočni deo Indonezije, povređeno je najmanje 60 osoba, saopštili su danas zvaničnici.\n08:52, 25.09.2015, Ministarstvo unutrašnjih poslova Austrije namerava da na još 20 dana produži granične kontrole koje je uvelo pre nedelju nakon što je Nemačka počela da kontroliše svoje međe i o tome će danas obavestiti i Evropsku komisiju.\nKosovo, Crna Gora i Albanija bezbedne zemlje\n08:17, 25.09.2015, Nemačka kancelarka Angela Merkel i premijeri 16 nemačkih saveznih država dogovorili su mere koje bi trebalo da povećaju efikasnost napora te zemlje u prihvatanju priliva izbeglica, uključujući proglašavanje Kosova, Crne Gore i Albanije "bezbednim zemljama porekla".\n« 1 ... 911 912 913 914 915 916 917 918 919 ... 1054 »


SNS u Leskovcu predstavio svoje koalicione partnere - Televizija Leskovac\nNa predstojećim lokalnim izborima koji su zakazani za 26.april, Srpska napredna stranka u Leskovcu nastupiće u koaliciji sa Socijaldemokratskom strankom Srbije, Partijom ujedinjenih penzionera, Pokretom socijalista, Pokretom snage Srbije i Srpskom narodnom partijom.\nNosilac liste „Aleksandar Vučić, za našu decu“ biće Goran Cvetanović, gradonačlenik Leskovca i predsednik Gradskog odbora Srpske napredne stranke, rečeno je na konferenciji za novinare organizovane povodom predstavljanja ove koalicije.\n„Ova koaliciji je sinergija timova različitih političkih opcija koji deluju sa istim ciljem, a to je bolja budućnost građana Leskovca uz realizaciju novih i završetak započetih projekta – rekao je Cvetanović. Poštujući principe transparentnosti, uz vođenje borbe protiv korupcije, započeće se rekonstrukcija Bulevara Nikole Pašića, izgradnja gradskog stadiona, rekonstrukcija Dečijeg dispnazera, Škole za tekstil i dizajn i drugi projekti, nabrojio je šef leskovačkih naprednjaka.\nNa listi, koju kako je objasnio čini spoj mladosti i iskustva, nalaze se 34 žene i 41 muškarac. Među njima ima 14 lekara, 8 profesora, tri preduzetnika, 8 medicinskih sestara, jedan umetnik, tri penzionera, 38 kandidata je sa fakultetskom diplomom, 9 sa visokom školom i na lsiti su i dva doktora nauka. Osim načelnika Gradske uprave Miloša Cvetanovića i samog gradonačelnika, na listi nema direktora i lokalnih funkcionera.\nCvetanović je rekao da očekuje veći broj glasova nego što je to bio slučaj na prethodnim izborima, jer kako je naveo Srpsku naprednu stranku, za razliku od mnogih drugih političkih opcija karakteriše konstantan rad, a ne samo rad u kampanji.\nKao jedan od pokazatelja podrške, on je istakao i činjenicu da je za samo jedan dan, listu Srpske napredne stranke za predstojeće parlamentarne izbore juče podržalo preko 2000 građana Leskovca i okoline.\nTags: koalicija, SNS, srpska napredna stranka\nPanorama, četvrtak 5. mart